Makin Kritikal, USD Dah Tak Dapat Diselamatkan?

US dolar tergelincir ke paras terendah satu tahun berbanding pesaing utamanya pada sesi Eropah di tengah-tengah jangkaan yang meningkat bahawa Federal Reserve (Fed) akan menghentikan kenaikan kadar.
Tekanan harga di Amerika Syarikat terus mereda selepas data terbaru menunjukkan inflasi pengguna dan pengeluar merosot dengan ketara pada bulan Mac.
Ini ditambah pula dengan laporan tuntutan pengangguran AS yang meningkat ke paras tertinggi sejak Januari 2022 pada minggu lalu, memberi petanda bahawa pasaran buruh yang mula goyah.
Berbanding sekumpulan mata wang utama, indeks dolar yang mengukur kekuatan dolar greenback didagangkan suram pada paras harga 100.80.
Meneliti pergerakan mata wang utama lebih meluas, euro terus mencatat pengukuhan dengan meningkat ke paras ketinggian baharu satu tahun berbanding US dolar.
 Sementara pound pula kekal didagangkan pada paras paling kukuh 10 bulan pada sekitar harga 1.2530 berbanding greenback ketika pembukaan sesi Eropah.
Dolar Aussie dan New Zealand pula masing-masing kekal stabil di paras ketinggian satu bulan dan dua bulan berbanding US dolar.
Dolar loonie pula kekal menguat di paras tertinggi dua bulan berbanding USD walaupun ketika harga minyak mula berundur dari puncak ketinggian bulanannya.
Pasaran mata wang kini meletakkan jangkaan untuk Fed menaikkan kadar sebanyak 25 mata asas pada mesyuarat bulan depan.
Bagaimanapun, pelabur perlu berwaspada memandangkan masih ada data yang akan dikeluarkan pada sesi New York, iaitu jualan runcit dan keyakinan pengguna AS.


Berwaspada Potensi “Flash Crash” Sempena Penutupan 10 Hari Pasaran Di Jepun

Pasaran kewangan di Jepun ditutup sepanjang minggu ini dan akan kembali beroperasi semula pada Isnin minggu hadapan. Pasaran yang ditutup 10 hari yang diistilahkan sebagai “Golden Week” memberikan kebimbangan terhadap pelabur dengan kemungkinan situasi “flash crash” yang telah berlaku pada awal Januari lalu bakal kembali berulang.
Apa itu “Golden Week”?
Menurut sejarah tradisional di Jepun, Golden Week mengandungi empat cuti perayaan pada penghujung April sehingga awal Mei iaitu Showa Day(Showa), Constitution Day(Perlembagaan), Greenery Day(Alam Sekitar) dan Children’s Day(Kanak-kanak).
Kebiasaannya, penduduk di Jepun akan mengambil peluang cuti yang panjang ini untuk keluar melancong ke luar negara atau pulang melawat keluarga di kampung halaman. Aktiviti perniagaan dan kedai-kedai kebanyakkannya ditutup dan tidak beroperasi.
 Apa masalah yang akan timbul?
Cuti perayaan yang panjang ini akan memberikan keseronokan pada penduduk di negara Jepun, namun tidak kepada para pelabur dalam pasaran. Ini adalah kerana, ketika pasaran di Jepun ditutup, data-data ekonomi di negara lain masih dikeluarkan seperti biasa.
Oleh itu, data yang memberikan impak besar dalam pasaran akan turut mempengaruhi dagangan Yen dan dengan kecairan yang rendah dalam pasaran akan meningkatkan lagi risiko terhadap matawang safe-haven tersebut.
Pedagang dan pelabur dalam pasaran tidak boleh menutup posisi dagangan ketika bermula pasaran Tokyo ditutup dan Agensi Perkhidmatan Kewangan Jepun sebelum ini juga telah menggesa untuk para pelabur untuk menguruskan posisi dagangan sebelum pasaran ditutup untuk sebarang kemungkinan risiko yang akan berlaku.
Agensi tersebut juga turut menggalakkan netizen supaya mengeluarkan tunai yang berlebihan atau menaikkan kadar had pengeluaran untuk kad ATM berikutan cawangan bank-bank juga dijangka akan ditutup sementara.


Pandangan Kalendar Ekonomi Mingguan 11 – 15 Jan 2016

Pasaran memulakan tahun baru 2016 dalam suasana muram, dan ini menyebabkan sentimen “risk-off””. Inventori minyak mentah AS, data pekerjaan Australia, keputusan kadar UK, jualan runcit Amerika Syarikat, harga pengeluar dan sentimen pengguna adalah tonggak berita ekonomi yang dilihat bakal menggerakkan pasaran minggu ini.
Sedikit ulasan minggu lepas:
Laporan NFP Jumaat lalu menunjukkan pertambahan pekerjaan yang luar biasa pada 292 ribu pada bulan Disember berbanding 203 ribu jangkaan dan angka 211 ribu pada sebelumnya juga disemak semula lebih tinggi kepada 252 ribu. Apa yang mengecewakan hanyalah gaji yang turun sedikit kepada sifar berbanding 0.2% jangkaan yang juga merupakan kenaikan pada bulan November.
Ini tidak banyak mengujakan pelabur, kerana kebimbangan mengenai China, kejatuhan berterusan harga minyak dan pelbagai kebimbangan geopolitik semuanya mencetuskan kerisauan dalam pasaran. Ini memberi manfaat kepada Euro dan Yen berbanding Dollar manakala mencederakan matawang yang lain. Adakah ini akan berterusan?
[adrotate banner=”3″]
Berikut adalah agenda utama dalam kalendar Forex minggu ini:
Jom kita lihat:
Rabu, 11:30 Malam
Inventori Minyak Mentah AS:  Laporan petroleum mingguan menunjukkan inventori minyak mentah komersial AS berkurang sebanyak 5.1 juta tong, membawa jumlah inventori komersial kepada 482.3 juta tong. Ahli ekonomi menganggarkan peningkatan sebanyak 700 ribu tong. Pada masa yang sama, jumlah inventori petrol meningkat sebanyak 10.6 juta tong pada minggu lalu, bergerak kepada separuh atas dari julat purata lima tahun. Crude jatuh ke paras terendah yang dilihat pada tahun 2004, dan ini mencerminkan kebimbangan bukan sahaja bekalan yang berlebihan, tetapi juga permintaan yang rendah.
Khamis, 8:30 Pagi
 Data Pekerjaan Australia:  Kadar pengangguran Australia menurun kepada 5.8% pada bulan November, di tengah-tengah pertambahan pekerjaan sebanyak 71,400 jawatan. Kadar pengangguran mencapai paras 20 bulan terendah. Bacaan itu adalah bercanggah dengan jangkaan penganalisis yang meramalkan kehilangan sebanyak 10 ribu peluang pekerjaan. Kadar penyertaan meningkat kepada 65.3% daripada 65% pada bulan Oktober. Pekerjaan sepenuh masa meningkat sebanyak 41,600 dan bilangan pekerjaan sambilan meningkat sebanyak 29,700. Angka pekerjaan menunjukkan tempoh dua bulan yang paling kuat dalam pertumbuhan pekerjaan, sejak Disember 1987 dan Januari 1988. Ekonomi Australia dijangka hilang 10,300 pekerjaan pada bulan Disember lalu, manakala kadar pengangguran dijangka meningkat kepada 5.9%.
Khamis, 8:00 Malam
Keputusan Kadar UK:  Bank of England mengekalkan kadar pada 0.5% berikutan jangkaan bahawa inflasi akan kekal rendah selepas penurunan mendadak dalam harga minyak dan pertumbuhan upah yang tidak berubah. Pembuat dasar menganggarkan permintaan domestik kekal tidak berubah pada bulan November. BoE berkata dasar UK bergantung hanya kepada tinjauan inflasi dan tidak akan dipengaruhi oleh tindakan bank-bank pusat lain.
Khamis, 9:30 Malam
Tuntutan Pengangguran AS:  Bilangan rakyat Amerika yang memfailkan tuntutan awal untuk bantuan pengangguran turun kepada 277 ribu dari paras lima bulan tertinggi sebanyak 287 ribu tuntutan. Bacaan menunjukkan pasaran buruh kekal kukuh, walaupun terdapat tanda-tanda kelemahan dalam pertumbuhan ekonomi pada suku keempat 2015. Penganalisis menjangka tuntutan mencapai 274 ribu. Purata bergerak empat minggu tuntutan jatuh 1,250 kepada 275,750 pada minggu lalu. Purata bergerak empat minggu tuntutan yang berterusan jatuh 4 ribu kepada 2.22 juta. Jumlah tuntutan bantuan pengangguran dijangka mencecah 278 ribu pada minggu ini.
Jumaat, 9:30 Malam
Jualan Runcit AS:  Jualan runcit meningkat 0.2% pada bulan November selepas meningkat 0.1% pada bulan sebelumnya. Bacaan itu adalah sejajar dengan unjuran pasaran. Walau bagaimanapun, jualan kereta lemah, jatuh 0.4% selepas penurunan 0.3% pada bulan sebelumnya. Tidak termasuk kenderaan, jualan teras meningkat 0.4% lebih kukuh dari ramalan kenaikan 0.3%. Perbelanjaan pengguna, yang menyumbang lebih daripada dua pertiga daripada aktiviti ekonomi AS, perlahan pada September dan Oktober. Kelemahan tersebut datang walaupun pasaran buruh semakin kukuh, yang telah mula meningkatkan pendapatan isi rumah.
PPI AS:  Harga pengeluar AS meningkat 0.3% pada bulan November, walaupun trend inflasi adalah sederhana, dan lebih baik dari angka penurunan 0.4% pada bulan Oktober. Ahli ekonomi meramalkan bacaan yang tidak berubah. Tidak termasuk kategori makanan dan tenaga, harga teras meningkat 0.3%, manakala penganalisis menjangkakan kenaikan 0.2%. Harga pengeluar keseluruhan telah turun 1.1%, daripada setahun yang lalu, penurunan yang ke-10 berturut-turut. Harga teras meningkat 0.5% berbanding tahun lepas.
Jumaat, 11:00 Malam
UoM Sentimen Pengguna AS:  Bacaan akhir sentimen pengguna Universiti Michigan pada bulan Disember, dilaporkan pada 92.6 mata, lebih tinggi daripada bacaan pertama 91.8 mata, yang mencapai paras tertinggi sejak Julai tahun lalu. Pengguna lebih yakin dengan keadaan semasa kerana inflasi yang lebih rendah, yang meningkatkan pendapatan sebenar. Bagaimanapun, pengguna kurang yakin tentang keadaan masa depan mereka. Sentimen pengguna dijangka lebih tinggi dengan bacaan 93 mata pada kali ini.
** Semua masa dalam waktu Malaysia dan yang sewaktu dengannya GMT +8
[adrotate banner=”3″]


The Fed Terpaksa Berputih Mata, Bacaan CPI Bulan Ogos Naik Diluar Jangkaan!

Pasaran niaga hadapan saham jatuh pada hari Selasa selepas laporan inflasi Ogos dilaporkan meningkat lebih daripada jangkaan.
Pasaran niaga hadapan Purata Perindustrian Dow Jones merosot 406 mata, atau kira-kira 1.3%. Niaga hadapan S&P 500 jatuh 1.7% dan niaga hadapan Nasdaq 100 susut 2.3%.
Laporan indeks harga pengguna Ogos menunjukkan bacaan inflasi yang lebih tinggi daripada jangkaan. Inflasi utama meningkat 0.1% bulan ke bulan, walaupun dengan kejatuhan harga gas. Inflasi teras meningkat 0.6% bulan ke bulan.
 Disisi lain, para ahli ekonomi malah meramalkan penurunan sebanyak 0.1% untuk inflasi keseluruhan, dan kenaikan 0.3% untuk inflasi teras.
Laporan ini adalah salah satu laporan terakhir yang akan dijadikan panduan oleh the Fed menjelang mesyuarat 20-21 September, dimana ahli the Fed dijangka akan meningkatkan kadar faedah sebanyak 0.75 mata peratusan ketiga berturut-turut untuk mengurangkan inflasi. Laporan Ogos yang tinggi yang tidak dijangka boleh menyebabkan Fed meneruskan kenaikan agresifnya lebih lama daripada jangkaan sesetengah pelabur.
Indeks US dolar yang mengukur US dolar berbanding enam mata wang dilaporkan mengukuh 0.95% kepada paras dagangan 109.142 selepas data CPI dikeluarkan.


AUD/USD Terus Junam, Uji Zon Tumpuan Ketika Disember 2020

Meneliti harga pada carta pasangan matawang AUD/USD dilihat kekal junam setelah sahaja mencipta paras tertinggi terbaharu sepanjang tempoh 10 minggu sekitar 0.73000 pada pertengahan Januari lalu.
Junaman itu juga hampir untuk sekali lagi menjejaki  zon sokongan paling kebal untuk ditembusi iaitu sekitar 0.70000 serta yang mana ia dianggap sebagai paras terendah sejak dagangan September 2020.
Secara logiknya pergerakan harga turut menghasilkan Lower Low (LL) yang baharu dan terus bergerak di bawah paras rintangan Moving Average 50 (MA50) untuk memberi gambaran kepada trend bearish.
Penerbitan data Keluaran Dalam Negara Kasar (KDNK) Amerika Syarikat (AS) yang merekodkan bacaan positif sama sekali terus menyokong matawang USD untuk kukuh ketika permulaan dagangan 2022 ini.
Memberi sokongan untuk penguasaan USD lebih gah sebagai raja matawang adalah ekoran kenyataan hawkish pada mesyuarat FOMC baru-baru ini yang ingin menyegerakan pelaksanaan langkah tapering.
Prospek berkenaan juga secara tidak langsung sudah tentu bakal meningkatkan lagi keyakinan pelabur untuk menyaksikan USD terus cenderung dalam mencatat pengukuhan menuju penutup bulan Januari.
 Justeru zon sokongan ketika ini pada 0.70000 dijangka akan terus dinilai untuk menyaksikan sama ada zon tersebut mampu untuk dilepasi atau bakal kembali menyokong pergerakan harga untuk melonjak.
Yakni penurunan lebih parah mengatasi zon sokongan itu sama sekali akan mendorong harga menuju ke zon sokongan berikutnya 0.69000 dan sekali gus akan mencatat paras terendah terbaharu 12 bulan.
Sebaliknya jikalau harga membuat semula lonjakan, sudah tentu zon SBR (support become resistance) pada  0.71000 dan trendline resistance dijangka akan sekali lagi diuji bagi mencipta Higher High (HH).
Namun lonjakan yang garang untuk membawa kembali petanda kepada trend bullish bakal disaksikan andai kata pergerakan harga berpotensi merobek trendline resistance itu dan mencapai zon 0.72000.
Lihat gambar carta harga pasangan matawang AUD/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen & News yang Bakal Menggerakkan Gbp/Usd Minggu Ini (2-6 Disember)

Gbp/Usd minggu lalu mendapat manfaat dari (thin-liquidity) jumlah dagangan yang kecil dalam pasaran matawang dunia. Gbp/Usd membuat kenaikan lebih dari 100 pip dalam dagangan Jumaat dan berjaya mengekalkan momentum itu sehingga pasaran ditutup berbanding Eur/Usd yang kehilangan momentum walaupun telah naik hampir 170 pip.
Secara keseuruhan ekonomi UK masih lagi berhadapan ketidaktentuan Brexit dengan tempoh keluarnya UK dari Kesatuan Eropah yang masih belum jelas.
Setakat ini Gbp/Usd telah mencatatkan kejatuhan hampir 18% sejak undian Brexit pada Jun 2016. Kejatuhan ini berikutan kebimbangan pelabur luar dan tempatan tentang masa depan UK apabila meninggalkan Kesatuan.
UK mungkin sukar mengakses pasaran tunggal ini dalam kata mudahnya melakukan perdagangan dengan halangan yang lebih ketat. Hal ini akan menyukarkan pergerakan perniagaan di UK untuk memasuki negara ahli Kesatuan seterusnya memperlahankan aktiviti perniagaan di negara ini. Sebelum ini, terdapat data yang menunjukkan pelaburan yang semakin berkurangan di UK kerana syarikat-syarikat mahu mengurangkan risiko dalam pelaburan baru mereka.
Jumaat lalu Gbp/Usd menutup harga dan membentuk candle yang agak solid yang menunjukkan berkemungkinan Gbp/Usd boleh menguat dalam masa terdekat ini. Dalam timeframe lebih kecil, Gbp/Usd juga telah menembusi resistance yang menambah lagi potensi kenaikan dalam masa terdekat.
Ketika ini US dolar masih dilihat dominan dengan fundamental ekonomi nya yang kukuh berdasarkan data petunjuk ekonomi yang dikeluarkan sebelum ini. Selain itu jangkaan kepada kenaikan kadar lebih dari dua kali pada 2017 akan menguatkan lagi potensi penguatan US dolar. Oleh itu sebarang kenaikan dalam Gbp/Usd diramalkan hanya pembetulan harga (correction) sebelum meneruskan penurunan. Harus diingat semua ini berdasarkan fundamental dan sentimen semasa Gbp/Usd dan perkara ini boleh berubah dari masa ke semasa.
Minggu ini data dari US akan mendominasi data impak-tinggi dan dijangka data-data ini akan menggerakkan pasaran tukaran matawang dunia pada minggu pertama dagangan 2017. Antara data tersebut ialah:

Indeks sektor pembuatan UK (Selasa 5.30pm)

Indeks Sektor Pembuatan ISM (Selasa 11 pm)

Indeks sektor pembinaan UK (Rabu 5.30pm)

Minit mesyuarat FOMC (Khamis 3.00 am)

Indeks Perkhidmatan UK (Khamis 5.30pm)

ADP-NFP (Khamis 9.15 pm)

Tuntutan Pengangguran (Jobless claims Khamis 9.30 pm)

Indeks Sektor Bukan-Pembuatan ISM (Khamis 11 pm)

Inventori minyak EIA (Jumaat 12 am)

Data NFP (Jumaat 9.30 pm)

Pasaran akan menumpukan kepada dua data penting minggu ini iaitu minit mesyuarat FOMC dan data NFP pada Jumaat. Minit mesyuarat FOMC akan menjadi tumpuan kerana akan memberikan pandangan yang lebih jelas tentang polisi monetari The Federal Reserve pada mesyuarat yang lalu. Pada mesyuarat itu yang berlangsung baru-baru ini, The Fed telah pun menaikkan kadar kepada 0.75% dan terdapat jangkaan tiga kali kenaikan pada 2017 dalam analisis ‘dot plot’.
Tidak lupa juga data NFP yang ditunggu-tunggu setiap bulan, akan dikeluarkan pada Jumaat. Data yang tidak menepati jangkaan mungkin kurang memberi impak kepada US dolar, kecuali perubahan data begitu tinggi berbanding jangkaan pasaran.


USD Semakin ‘Liar’ Menjelang Data Inflasi AS

Melangkah masuk ke sesi Eropah, mata wang euro masih lagi gagal mendapatkan keuntungan di tengah-tengah kewaspadaan pelabur menjelang penerbitan data inflasi Amerika Syarikat.
Euro susut lebih rendah di bawah harga 1.0600 berbanding USD setelah pelabur kecewa dengan pengumuman Bank Pusat Eropah (ECB) untuk menaikkan kadar faedah sebanyak 25 mata asas pada Julai berbanding jangkaan pasaran untuk meningkat 50 mata asas.
Dengan kehangatan inflasi di Zon Eropah yang mencecah 8.1% pada bulan Mei, pasaran mengharapkan tindakan daripada ECB lebih besar untuk mengekangnya.
 Penggubal dasar ECB, Francois Villeroy de Galhau memberitahu bahawa bank pusat itu akan meningkatkan kadar faedah secara beransur-ansur sehingga mereka mencapai kadar neutral, iaitu antara 1% dan 2%.
Sementara itu, dolar greenback terus mengukuh dengan mendaki lebih tinggi berbanding pesaing utamanya, walaupun harga pengguna di AS dijangkakan semakin mereda pada bulan Mei.
Hal ini kerana, keputusan polisi Federal Reserve (Fed) untuk dua mesyuarat akan datang tidak akan terkesan daripada bacaan data inflasi yang bakal diterbitkan.
Mata wang pound turut diheret rendah susulan pengukuhan US dolar, menafikan pelan ekonomi terbaharu yang didedahkan Perdana Menteri UK Boris Johnson untuk menangani krisis kos sara hidup yang tinggi.


GOLD Terselamat Dari Terus Jatuh Malah Pamer Kenaikan Positif

Dagangan emas kembali pamerkan peningkatan semula pada Selasa dipengaruhi oleh sentimen pasaran semasa khususnya tertumpu pada perkembangan pakej rangsangan ekonomi Amerika Syarikat (AS).
Harapan terhadap keputusan positif pakej rangsangan tersebut telah memberi kesan penyusutan buat US dolar dalam pasaran serta memberi ruang untuk harga emas meningkat.
Speaker Dewan Perwakilan, Nancy Pelosi memberitahu kepada Setiausaha Perbendaharaan Steven Mnuchin bahawa isu-isu yang membantutkan pelaksanaan pakej akan diselesaikan secepat mungkin.
Pada carta harga XAU/USD yang mengukur nilai emas berbanding USD semalam melihatkan penurunan harga ke paras sekitar 1820.00 dengan kenaikan harga gagal melepasi paras halangan Moving Average 50 (MA50) pada rangka masa 1 jam.
Namun, bersambung dagangan pada Selasa, harga telah memulakan kenaikan di awal sesi Asia sehingga menembusi halangan MA50.
Pelabur akan melihat situasi tersebut untuk isyarat awal trend bullish bagi dagangan emas pada minggu ini.
 Kenaikan harga yang bersambung pada sesi Eropah dilihat menuju ke paras 1850.00 untuk menguji zon SBR (support become resistance) tersebut.
Kenaikan lebih tinggi akan menuju semula resistance 1875.00 yang diuji pada minggu lalu.
Sebaliknya jika harga emas kembali mengalami penurunan semula, zon support harga akan dilihat pada 1800.00 sebelum penurunan lebih rendah akan menuju ke zon support 1764.00 yang dicecah pada penghujung November lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Donald Trump Kembali Berikan Kejutan Dalam Perkembangan Rundingan Dagang

Permulaan pasaran minggu ini dikejutkan oleh jarak perbezaan (gap) harga dibuka hampir di kesemua pasangan matawang utama berikutan isu terbaru berkenaan tarif di antara Amerika Syarikat dan China.
Yen sebagai matawang safe-haven mengukuh pada dagangan Isnin selepas Presiden Donald Trump mengancam untuk menaikkan kadar tarif terhadap China daripada 10% kepada 25% pada Jumaat lalu. Risiko yang kembali melanda pasaran telah membuatkan aliran pelaburan beralih ke arah aset yang lebih selamat dan berpulangan rendah.
Trump telah menambahkan lagi tekanan terhadap China untuk mencapai kesepakatan rundingan dengan mengumumkan kenaikan tarif terhadap barangan China bernilai $200 bilion pada minggu ini dan mensasarkan tambahan beberapa ratus bilion lagi untuk kenaikan seterusnya.
Pengumuman melalui akaun media sosial Twitter beliau itu telah mengubah intonasi sebelum ini yang merujuk kepada perkembangan positif terhadap rundingan dagang bersama Presiden China, Xi Jinping.
Sumber laporan Wall Street Journal mengatakan bahawa Beijing berkemungkinan akan membatalkan rundingan bersama Amerika Syarikat di Washington yang dijadualkan pada Rabu ini.
 Matawang dolar USD melemah pada Jumaat lalu susulan laporan data pekerjaan Amerika Syarikat untuk bulan April dikeluarkan. Kelemahan pada nilai matawang USD turut mengejutkan para pelabur dalam pasaran berikutan laporan yang dikeluarkan menunjukkan angka yang positif walapun agak bercampur.
Kadar pertambahan pekerjaan meningkat tinggi kepada 263,000 dan kadar pengangguran turut menurun ke paras 3.6% berbanding 3.8% sebelum ini dan kadar tersebut adalah terendah sejak tahun 1969. Namun, kadar purata pendapatan tidak mencapai jangkaan peningkatan 0.3% oleh pasaran sebaliknya kekal pada bacaan bulan sebelumnya iaitu 0.2% yang telah dikemaskini semula.
Pound Sterling melonjak tinggi pada dagangan Jumaat berikutan faktor positif pada perkembangan rundingan Brexit. Pemimpin parti pembangkang berkata Parlimen harus memecahkan kebuntuan pada isu Brexit ini dan mendapatkan penyelesaian untuk Britain berundur dari Kesatuan Eropah.
Sterling juga telah mencapai paras tertinggi satu bulan dagangan berbanding Euro dengan turut didorong oleh kelemahan pada nilai dagangan dolar USD. Selain itu juga, pelabur turut diyakinkan oleh komen hawkish oleh Bank of England (BOE) pada mesyuarat dasar yang berlangsung pada Khamis lalu.
Matawang komoditi dolar AUD dan NZD pada sesi pasaran Asia hari ini mengalami kejatuhan akibat terkesan oleh sentimen pasaran yang berisiko membuatkan matawang berpulangan tinggi tersebut diniagakan lemah dalam pasaran semasa.


Prestasi Pound Hambar, GBP/USD Susut Sekitar Paras $1.3000

Pound kekal bergerak suram pada awal pembukaan pasaran minggu ini sementara pelabur menunggu keputusan mesyuarat bank pusat England (BOE) pada Khamis ini dengan jangkaan untuk kenaikan kadar faedah bakal berlaku.
Namun begitu, ketegangan krisis perang antara Rusia dan Ukraine yang masih berlarutan turut menjadi faktor yang memberi tekanan terhadap Pound ekoran tempias terhadap ekonomi UK.
Justeru, sukar untuk Pound mengukuh walaupun besar kemungkinan untuk BOE meningkatkan kadar faedah pada mesyuarat polisi minggu ini.
Sebaliknya pula yang berlaku terhadap US dolar yang berjaya pamerkan pengukuhan di awal minggu menjelang mesyuarat FOMC dengan jangkaan Federal Reserve (Fed) juga bakal meningkatkan kadar faedah.

Carta harga pasangan mata wang GBP/USD menyaksikan harga masih memaparkan corak penurunan harga semalam sehingga menyentuh paras terendah terbaru di zon sokongan 1.3000.
 Isyarat pergerakan trend bearish juga dilihat oleh pelabur apabila harga kekal bergerak di bawah paras halangan Moving Average 50 (MA50) pada rangka masa 1 jam di carta GBP/USD.
Penurunan lebih rendah akan dijangkakan melepasi paras 1.3000 untuk menuju pula ke paras support terbaru sekitar 1.2900 dan terus merekodkan paras terendah sejak November 2020.
Untuk jangkaan bagi pergerakan menaik harga pula, rintangan awal yang bakal diuji harga dilihat pada 1.31000 selepas harga juga berjaya melepasi halangan MA50 untuk isyarat perubahan awal trend.
Kenaikan harga seterusnya akan menguji pula zon rintangan 1.32000 yang gagal ditembusi pada kenaikan minggu lalu.
Lihat gambar carta harga pasangan mata wang GBP/USD di bawah untuk rujukan analisis teknikal.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Kekal Berisiko, Sentimen Buat GBP Masih Negatif

Matawang dolar Amerika Syarikat masih lagi didagangkan berhampiran paras terendah tiga bulan berbanding Yen yang dicecah dua minggu lalu berikutan ketegangan yang masih melanda antara Washington dan Beijing melibatkan isu perdagangan dan juga perang teknologi.
Dagangan USD yang sedikit meningkat dilihat disokong oleh lawatan Presiden Donald Trump ke Tokyo untuk rundingan berkenaan isu lebihan dagangan bersama Amerika Syarikat.
Namun apa yang masih menjadi tumpuan dalam pasaran kewangan adalah reaksi Federal Reserve terhadap unjuran kitaran yang merosot. Pelabur berkemungkinan menjangkakan bahawa kadar faedah di Amerika Syarikat bakal diturunkan pada tahun ini.
Beralih perkembangan di Britain, dalam ketidaktentuan politik yang melanda serta berita hangat berkenaan isu peletakan jawatan oleh Perdana Menteri Theresa May, dagangan Pound perlahan dan menunjukkan sedikit penurunan semalam.
GBP mula melonjak pada dagangan penghujung minggu lalu selepas Theresa May mengumumkan akan melepaskan jawatan beliau sebagai pemimpin pada 7 Jun ini.
Walaupun Sterling dijangka akan kembali membuat kenaikan selepas penggantian pemimpin yang baru selepas ini, para penganalisis masih berpendapat sentimen buat matawang British tersebut kekal negatif.
 Sementara Euro bergelut untuk mengekalkan dagangan yang stabil selepas pelabur sedikit lega dengan kejayaan yang terhad buat parti-parti euroskeptik dalam pilihanraya parlimen Eropah dengan penguasaan jumlah kerusi yang lebih rendah berbanding pro-EU.
Matawang komoditi dolar AUD dan NZD masih lagi digerakkan oleh sentimen pasaran dan menunggu perkembangan baru perang dagang antara Amerika Syarikat dan China yang masih berlarutan. Dolar Kanada turut mengalami penurunan berikutan isu perang dagang yang memberi kesan terhadap penurunan harga minyak mentah semasa.
Sentimen keyakinan pengguna di Australia walau bagaimanapun menunjukkan bacaan yang positif didorong oleh kestabilan pada pasaran perumahan dan jangkaan penurunan kadar faedah oleh bank pusat Australia.
Mesyuarat dasar akan diadakan pada Selasa minggu hadapan dengan tumpuan adalah kepada kenyataan Gabenor Lowe yang mengatakan ahli mesyuarat sedang mempertimbangkan untuk penetapan penurunan kadar pada Jun.
Pelabur yang memilih dagangan dolar New Zealand pula akan memberikan fokus terhadap laporan kewangan dan bajet kerajaan pada minggu ini.
Teruskan memantau berita-berita semasa dalam pasaran untuk anda memahami setiap pergerakan harga dan juga membantu mengawal risiko dalam dagangan setiap hari.


Selera Risiko Pasaran Mula Berubah Menjelang Mesyuarat The Fed!

US dolar masih mengekalkan prestasi pada hari Jumaat dengan membuat pengukuhan kepada paras 2 minggu tertinggi setelah beberapa hari tidak menentu kerana perubahan selera risiko dalam kalangan trader. Tumpuan pasaran kini adalah pada mesyuarat Rizab Persekutuan pada minggu hadapan.
Indeks dolar, yang mengukur US dolar berbanding sekumpulan enam mata wang utama catat pengukuhan sedikit pada hari ini pada paras dagangan 92.877. Untuk minggu ini, US dolar mengukuh 0.2%, setelah mengukuh 0.6% pada minggu sebelumnya.
Penurunan pengukuhan dalam US dolar adalah didorong oleh pengurangan kekhuatiran pemain pasaran terhadap varian Covid-19 yang dapat menggagalkan pemulihan global.
 Selera risiko dalam kalangan pelabur kekal tinggi pada hari Jumaat, dengan saham A.S. meningkat, Perbendaharaan A.S. berlakunya penjualan dan matawang komoditi terus menunjukkan prestasi yang baik.
Penganalisis Wells Fargo’s Nelson, bagaimanapun, tidak yakin US dolar dapat bertahan dalam beberapa minggu akan datang memandangkan penurunan dalam hasil Perbendaharaan A.S.
Tumpuan pasaran seterusnya adalah pada mesyuarat dasar the Fed selama 2 hari pada minggu hadapan. Sementara itu, euro susut 0.1% kepada $ 1.1763 berbanding US dolar, menunjukkan sedikit reaksi terhadap tinjauan pengurus pembelian yang keluar dari Perancis, Jerman dan zon euro secara keseluruhan.
Kegiatan perniagaan zon euro berkembang pada kadar bulanan terpantas dalam lebih dari dua dekad pada bulan Julai kerana pelonggaran sekatan Covid-19. Australia dolar yang dilihat sebagai proksi untuk selera risiko pasaran susut 0.1% kepada $ 0.7374, menuju kerugian mingguan keempat berturut-turut.


Sentimen Rundingan Dagang Berisiko, USD/JPY Ke Paras Terendah Mingguan

Perkembangan pasif rundingan dagang antara Amerika Syarikat dan China terus membuatkan pelabur berwaspada mengawal risiko dagangan dalam pasaran.
Menurut kenyataan oleh Penasihat Ekonomi White House Larry Kudlow, perjanjian perdagangan bersama China semakin hampir ditandatangani. Kenyataan ini mengulangi seperti yang diperkatakan oleh Presiden Amerika Syarikat Donald Trump sebelum ini.
Namun, keyakinan pasaran terhadap rundingan direncatkan oleh tuntutan China untuk pembatalan tarif dari Amerika Syarikat sebagai sebahagian dari syarat perjanjian.
Dengan sentimen pasaran lebih cenderung ke arah berisiko, dagangan safe-haven Yen antara yang mendapat manfaat untuk mengukuhkan nilai dagangan dalam pasaran semasa.
Berbanding dolar Amerika Syarikat, Yen telah berjaya mengukuh dan menekan harga seperti yang dapat dilihat pada carta pasangan matawang USD/JPY semalam.
Harga yang bergerak menurun sejak sesi Asia semalam menguji paras support pada 108.600 sebelum momentum pengukuhan Yen telah berjaya mendorong harga menembusi zon tersebut.
Dengan dagangan USD yang turut melemah, harga telah berjaya membuat terjunan sehingga ke zon RBS (resistance become support) pada sekitar 108.300.
 Namun, harga kembali menunjukkan kenaikan sehingga bersambung pada sesi Asia hari ini menguji semula paras support 108.600 semalam membentuk zon SBR (support become resistance) yang baru.
Harga masih bergerak di bawah garisan halangan Moving Average 50 (MA50) menunjukkan harga masih cenderung untuk membuat penurunan.
Jika harga kembali membuat penurunan selepas menguji zon SBR 108.600, penurunan akan menguji semula zon RBS 108.300 yang dicecah semalam.
Penurunan lebih rendah akan menuju pula pada support 107.900 yang dicecah pada dagangan awal November.
Namun sekiranya harga berjaya meneruskan kenaikan lebih tinggi dan melepasi paras MA50, destinasi awal yang dijangka menjadi sasaran harga adalah pada 109.000 sebelum kenaikan yang lebih tinggi bakal dicatatkan.
Lihat gambar carta pasangan matawang safe-haven USD/JPY di bawah untuk rujukan analisis teknikal anda.


Jumlah Tuntutan Pengangguran US Bertambah 13,000 Minggu Lalu

Jabatan Buruh US melaporkan penambahan jumlah tuntutan faedah/insurans pengagguran (Jobless claims) sebanyak 13,000 tuntutan kepada 248,000 bagi minggu berakhir pada 26 Mei berbanding minggu sebelum itu yang mencatatkan jumlah 235,000 tuntutan yang telah dikaji semula.
Data yang dikeluarkan ini lebih tinggi dari jangkaan penganalisis sebanyak 239,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 117 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini berkurang kepada 1.915 juta pada minggu berakhir 19 Mei berbanding 1.924 juta yang direkod sebelum ini.
Terdapat keraguan kepada ketepatan data kali ini dengan data dari lapan negeri termasuk California dan Texas yang dianggar menjelang cuti umum Memorial Day. Pasaran akan bersiap sedia melihat potensi kajian semula data kali ini pada minggu depan.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


Analisis GOLD – Penangan CPI, Tunggang-Langgang Emas Dibuatnya!

Kegembiraan pelabur emas tidak kekal lama apabila harga yang melonjak semalam kembali menjunam pada pergerakan di sesi New York.
Ini disebabkan reaksi pasaran terhadap data inflasi Amerika Syarikat (AS) yang diterbitkan yang turut mempengaruhi perubahan harga emas dalam pasaran semasa.
Selepas meneliti penurunan kadar inflasi selepas bacaan angka yang dipaparkan, mata wang US dolar terus mengalami penyusutan dan ini menyebabkan lonjakan nilai emas telah berlaku.
Dapat diperhatikan pada carta XAU/USD yang mengukur nilai emas berbanding US dolar di mana harga melonjak sehingga ke paras ketinggian 2048.00.
Namun, belum lagi habis pelabur bersorak riang, harga emas kembali menjunam semula malah melepasi daripada paras lonjakan harga bermula.
Penurunan harga mencecah sekitar 2022.00 sebelum melantun sedikit dan perlahan menamatkan dagangan di penghujung sesi New York itu.
Pergerakan lemah menyambung dagangan sesi Asia pagi ini (Khamis), sebelum penurunan harga dipaparkan di sesi Eropah di bawah paras halangan Moving Average 50 (MA50) pada rangka masa 1 jam di carta XAU/USD tersebut.
 Jika US dolar terus kukuh meneruskan dagangan ke sesi berikutnya, harga boleh menjunam rendah menuju zon tumpuan 2000.00.
Bakal menguji zon penting itu, pelabur akan meneliti petunjuk pergerakan selanjutnya harga emas berdasarkan reaksi harga.
Namun jika pergerakan harga bertukar lebih bullish, kenaikan akan dipamerkan semula untuk harga menuju zon 2050.00 yang turut hampir disentuh ketika lonjakan semalam.
Jika tembusi lebih tinggi, harga akan meneruskan lagi pendakian dan tidak mustahil rekod tertinggi sepanjang masa yang dicatatkan minggu lalu mampu dipecahkan lagi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda dan sertai Lucky Draw RM3,000 SaracenMarkets bulan ini. – KLIK DI SINI – UNTUK PM ADMIN


Analisis GOLD – Ah Sudah! Harga Emas Nak Terjun Balik Ke Ni?

Petanda kurang baik buat pelabur emas apabila corak pergerakan harga bagi aset logam kuning itu mula berubah suram hari ini (Rabu).
Emas didagangkan mendatar sepanjang Selasa semalam di atas paras harga $1,900, tidak memberi reaksi yang agresif terhadap data indeks harga pengguna (CPI) Amerika Syarikat (AS) yang diterbitkan di sesi New York.
US dolar yang mempengaruhi pergerakan harga emas kekal didagangkan suram selepas pasaran dilanda kebimbangan krisis keruntuhan bank-bank gergasi AS.
Data CPI yang diterbitkan semalam juga dilihat semakin menguatkan jangkaan untuk Federal Reserve (Fed) kembali berundur semula ke arah pelonggaran dasar monetari.
Carta harga XAU/USD yang mengukur nilai emas berbanding US dolar meniti di atas paras 1900.00 semalam selepas berjaya menembusi paras tersebut pada lonjakan Isnin lalu.
Setelah mendatar menyambung dagangan di sesi Asia pagi ini (Rabu), pelabur mula resah apabila penurunan harga mula dipamerkan di sesi Eropah.
Harga yang susut di bawah paras 1900.00 dilihat mula bergerak di bawah paras Moving Average 50 (MA50) untuk pergerakan rangka masa 1 jam di carta XAU/USD, memberi isyarat awal untuk perubahan trend.
 Seperti jangkaan sebelum ini, penurunan harga yang berlaku dilihat akan kembali menuju semula ke paras 1870.00, iaitu paras dicapai ketika dagangan penutup minggu lalu.
Meneruskan penurunan lebih rendah, harga boleh mencecah kembali hingga sekitar 1830.00 selepas isyarat bearish lebih jelas dinilai pelabur.
Namun jika harga kembali melantun naik semula di atas paras 1900.00, berkemungkinan corak bullish harga akan diteruskan lagi untuk harga catat paras ketinggian terbaru.
Paras tertinggi terbaru 6 minggu bakal dicatatkan dengan sasaran kenaikan seterusnya adalah menuju zon tumpuan 1950.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Risiko Sentimen Semakin Reda, Dolar Mengukuh Berbanding Yen Dan Euro

Dolar mengekalkan paras tinggi yang dicapai semalam pada sesi dagangan Asia hari ini, diikuti dengan gerakan mendadak yen dan euro, meredakan risiko sentimen yang disebabkan oleh kebimbangan ancaman senjata nukelar Korea Utara dan ribut Irma.
Dolar yang mengukur kekuatan greenback berbanding enam matawang utama yang lain stabil di paraas 91.93 setakat jam 9.20 pagi.
Yen yang lemah memaksa pasangan matawang USD/JPY naik sehingga 1.4% semalam ke paras 109.40, kenaikan harian paling tinggi sejak pertengahan bulan Januari yang lalu serta keluar daripada paras terendah 10-bulan lalu 107.320 yang dicapai pada Jumaat yang lepas sejurus ribut Irma membadai Florida dan pasaran kewangan berwaspada dengan tindakan Korea Utara pada hari kemerdekaan negara mereka 9 September yang lalu.
Walau bagaimanapun, Pyongyang mengakhiri hari sambutan kemerdekaan tanpa sebarang ujian peluru berpandu yang baru dan ribut Irma yang menimpa kawasan berpenduduk di Florida juga semakin lemah, kembali kepada taufan tropika yang biasa.
 Shin Kadota, ketua strategi di Barclays, Tokyo berkata, “Kebimbangan yang semakin surut terhadap ribut taufan Irma dan Korea Utara menjadi faktor kepada kenaikan dolar. Fokus pasaran kali ini dijangka akan kembali kepada fundamentals walaupun tidak begitu banyak data ekonomi penting dijadualkan minggu ini yang boleh memutuskan hala tuju matawang”.
Euro juga kekal di paras 1.1954 berbanding dolar selepas jatuh 0.7% semalam. Swiss franc yang sentiasa mendapat perhatian ketika risiko pasaran global meningkat juga lemah dengan USD/CHF terus naik 0.05% ke paras 0.9565, naik 93 pip pada sesi yang lalu.

Pound sterling pula mendatar di paras $1.3172 selepas GBP/USD jatuh 0.25% hari Isnini yang lalu.
Sterling lebih menguat berbanding euro disokong oleh spekulasi bahawa bank pusat England (BoE) akan lebih hawkish pada kadar faedah mereka bagi mempertahankan matawang dan polisi mereka menjelang mesyuarat hari Khamis nanti.


GBP/USD Pamer Pergerakan Menurun Dari Paras Ketinggian Dicapai Minggu Lalu

Pound Sterling memulakan dagangan pada minggu ini dengan pergerakan lemah berbanding matawang utama yang lain selepas mencatatkan lonjakan ketara harga pada minggu lalu selepas keputusan mesyuarat bank pusat England dan juga pengunduran Britain dari Kesatuan Eropah (EU).
Bank of England (BOE) yang mengekalkan kadar faedah dengan kenyataan bernada hawkish telah mendorong pengukuhan matawang GBP dalam pasaran.
Kenaikan harga pada carta pasangan matawang GBP/USD telah mencapai paras ketinggian melepasi 1.32000 penghujung minggu lalu, menguji zon resistance pada awal Januari. Kenaikan ke paras tersebut mencatatkan sekitar 230 pips lonjakan harga sejak Khamis.
Namun, harga memulakan dagangan pada minggu ini pada paras lebih rendah berbanding penutup dagangan minggu lalu dengan pergerakan menurun dipamerkan pada sesi Asia.
Tekanan kembali dirasai oleh matawang Britain itu berikutan kenyataan Perdana Menteri UK Boris Johnson yang menyatakan bersedia untuk menghentikan rundingan bersama EU jika permintaannya tidak ditunaikan.
Beliau menyatakan inginkan perjanjian perdagangan yang lebih komprehensif seperti yang diperolehi oleh Kanada.
Harga kini didagangkan lebih rendah hampir 50 pips ke paras 1.31500 berbanding paras ketinggian yang dicapai minggu lalu.
 Paras tersebut dilihat sebagai zon RBS (resistance become support) untuk diuji harga sebelum kenaikan diteruskan semula.
Jika harga terus turun lebih rendah, zon penting di paras 1.31000 akan menjadi destinasi tumpuan harga yang seterusnya.
Penurunan lebih rendah dari paras sokongan dinamik Moving Average 50 (MA50) akan memberikan isyarat awal trend kembali bearish.
Sebaliknya jika harga meneruskan kenaikan, harga bakal melepasi paras ketinggian 1.32000 sebelum mencatatkan paras ketinggian terbaru untuk tahun ini.
Paras ketinggian pada 1.32800 yang dicapai pada dagangan Disember lalu bakal menjadi zon tumpuan pada kenaikan yang seterusnya.
Lihat gambar carta pasangan matawang GBP/USD di bawah untuk rujukan analisis teknikal anda.


US Dolar Lemah, Brent Mencapai Paras Tertinggi, Harga Emas Terus Menyusut

Forex
Matawang Australia dan New Zealang mengukuh berbanding US dolar pada hari Selasa dalam sesi dagangan Eropah.
AUD pula mencatat pengukuhan sebanyak 0.35% kepada 0.7553 berbanding US dolar setakat jam 04.45 p.m..

Pengukuhan AUD didorong oleh faktor isu sentimen yang menekan US dolar.
Pada awal pagi, data yang dikeluarkan oleh Australia lemah berbanding bulan dan suku sebelumnya.
Baca disni ; https://intraday.my/indeks-keyakinan-perniagaan-dan-indeks-harga-perumahan-australia-menunjukkan-bacaan-yang-lemah/
US dolar menyusut walaupun disasarkan Fed akan meningkatkan kadar faedah sebanyak 0.25% pada mesyuarat minggu ini.

Matawang NZD mencatat pengukuhan sebanyak 0.55% kepada 0.6949 iaitu bacaan tertinggi sejak 28 November setakat jam 04.45 p.m.

Pengukuhan itu didorong apabila kerajaan New Zealand ingin menobatkan bekas pegawai bank pusat, Adrian Orr sebagai pengerusi Reserve Bank of New Zealand pada bulan Mac 2018.

Indeks US dolar yang mengukur kekuatan matawang greenback berbanding enam menyusut sebanyak 0.17% kepada 93.78 dalam sesi dagangan Eropah pada Selasa setakat jam 04.45 p.m.
 Minyak
Harga minyak Brent meningkat melebihi 1% pada hari Selasa dalam pasaran Eropah.
Minyak mentah WTI (West Texas Intermediate) bagi kontak penghantaran Disember naik sebanyak 0.83% kepada $58.47 setakat jam 04.45 p.m.
Minyak Brent pula yang didagang ICE Future Exchange di London naik sebanyak 1.21% kepada $65.02 setong setakat jam 04.45 p.m.

Harga minyak Brent mencapai paras tertinggi sejak Jun,2015 iaitu melebihi paras $65 buat pertama kali.
Sentimen yang mendorong peningkatan harga minyak masih sama seperti dalam sesi dagangan Asia.
Peningkatan harga minyak didorong oleh penutupan saluran minyak laut utara berikutan keretakan yang berlaku pada saluran tersebut.
Saluran minyak UK mengeluarkan 450,000 tong setiap hari dan kini ditutup pada hari Isnin untuk dibaiki.

Emas
Harga emas terus menyusut dalam sesi dagangan Eropah berikutan jangkaan pasaran terhadap kenaikan kadar faedah oleh Fed.
Emas dalam niaga-hadapan (futures) di Comex mencatat kejatuhan sebanyak 0.11% pada Selasa kepada $1,245.50 setakat jam 04.45 p.m.


Analisis Teknikal USD/JPY – Timeframe H1 – 2/11/2018

Dengan sentimen pasaran yang kembali pulih (risk-on), matawang safe-haven bakal menerima kesan antaranya adalah matawang USD dan Yen. Tumpuan pelabur akan beralih ke arah aset yang berpulangan tinggi apabila sentimen pasaran risk-on dan ini dapat dilihat pada pergerakan harga chart pasangan matawang USD/JPY di mana kedua-dua matawang ini didagangkan lemah. Namun, matawang USD dilihat lebih merosot berbanding Yen sekaligus menunjukkan pergerakan harga yang menurun. Kejatuhan nilai USD juga turut disumbang oleh aktiviti pengambilan untung oleh pelabur pada posisi belian USD sebelum ini menjelang data pekerjaan NFP malam ini dan juga disebabkan oleh pasaran saham yang kembali pulih.
Harga dilihat bergerak rendah dari paras Magic Pivot semalam dan turun ke paras support MagicS1 pada indicator Moshed Magic Line semalam. Bersambung pada sesi pasaran Asia hari ini, harga kelihatan cuba untuk membuat kenaikan semula dari paras Magic Pivot dan telah melepasi paras resistance 112.899 (MagicR1). Harga semasa yang berada pada paras 113.030 setakat jam 3.11 petang ini dilihat hampir menuju ke paras resistance 113.154 (MagicR2). Jika harga berjaya meneruskan kenaikan melepasi paras resistance tersebut, jangkaan harga akan mencapai paras resistance 113.300 (MagicR3) untuk harga menguji paras ketinggian yang dicapai harga pada Rabu lalu.
Namun, jika sentimen pasaran terus kekal stabil dengan matawang USD terus didagangkan merosot, harga berkemungkinan membuat penurunan semula sehingga melepasi paras Magic Pivot 112.753 dan dilihat akan menuju ke paras support pada 112.498 (MagicS1). Kemudiannya, penurunan harga yang diteruskan akan menuju pula ke paras support yang lebih rendah iaitu pada 112.352 (MagicS2). Seterusnya, paras support pada 112.097 (MagicS3) dijangka bakal menjadi destinasi tujuan harga jika sentimen pasaran terus memberi kesan yang negatif kepada matawang safe-haven dalam pasaran semasa.
 Teliti dalam membuat keputusan dan beri tumpuan terhadap perubahan sentimen pasaran pada setiap masa. Kawal risiko dengan bijak dan lihat paras-paras yang digariskan pada indicator Moshed Magic Line untuk mencari paras-paras harga yang berkualiti untuk dagangan anda.

Paras support: 112.498, 112.352, 112.097.
Paras resistance: 112.899, 113.154, 113.300.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ada Yang Tertanya Kenapa GBP Melonjak? Ini Sebab Dia!

Pasaran pekerjaan UK bertambah kukuh selepas data yang diterbitkan pada awal sesi Eropah menunjukkan kadar pengangguran terus mencatat penurunan.
Menurut data yang dikeluarkan Pejabat Statistik Negara (ONS) UK, kadar pengangguran menurun kepada 4.3% dalam tempoh tiga bulan sehingga September daripada 4.5% yang dicatatkan sebelum ini.
Ini juga merupakan tahap terendah pernah direkodkan sejak Julai 2020 dan lebih baik daripada jangkaan pasaran untuk menyusut kepada 4.4%.
 Matawang pound meningkat susulan bacaan yang memberangsangkan ini, menambah sebab untuk Bank Pusat England (BOE) bertindak menaikkan kadar faedah seiring dengan pertumbuhan dalam pasaran pekerjaan.
Pada waktu penulisan, matawang pound diniagakan menokok pada sekitar harga 1.34700 berbanding US dolar, bangkit dari paras terendah yang dicatatkan sejak Disember 2020.
Sementara itu, data juga menunjukkan bilangan pekerja dalam sektor perniagaan meningkat sebanyak 160,000 kepada 29.3 juta, 0.8% lebih tinggi berbanding Februari sebelum wabak Covid-19 melanda.
Bank pusat kini masih bertahan untuk menaikkan kadar faedah dengan memberi alasan mahu menilai terlebih dahulu kesan pemberhentian skim subsidi pekerjaan oleh kerajaan terhadap pasaran buruh dan inflasi.


Apakah Faktor Mempengaruhi Pergerakan Pasaran Sesi Eropah?

Sentimen pasaran yang berhati-hati meletakkan US dolar di belakang matawang safe-haven yen dan swiss franc, di tengah kebimbangan yang meningkat terhadap kebangkitan kes coronavirus disebabkan penularan varian Delta dan bacaan data ekonomi AS yang suram.
Di Amerika Syarikat, kadar kemasukan ke hospital akibat Covid-19 dilaporkan telah meningkat ke tahap tertinggi, terutamanya di Louisiana dan Florida.
Hasil bon AS yang biasanya dilihat sebagai pengukur kepada keyakinan pasaran terhadap pertumbuhan ekonomi, jatuh di bawah tahap 1.20% iaitu paling rendah sejak Februari.
Seiring dengan pergerakan hasil bon AS yang lemah, dolar greenback terus didagangkan menyusut berbanding kebanyakan matawang utama pada sesi Eropah.
 US dolar susut 0.1% ke sekitar harga 109.21 berbanding yen, tidak jauh dari paras terendah dua bulan yang dicapainya sebelum ini. Berbanding swiss franc pula, greenback didagangkan di sekitar 0.9046 franc, selepas menyentuh tahap terendah satu setengah bulan pada sesi sebelum ini.
Dolar Aussie terus meraih manfaat daripada keputusan Bank Pusat Australia (RBA) yang meneruskan rancangannya untuk mengurangkan pembelian bon pada awal September sehingga sekurang-kurangnya pertengahan November.
Selain itu, dolar kiwi turut meningkat selepas Bank Pusat New Zealand (RBNZ) mengatakan ia akan segera memulakan perbincangan mengenai cara-cara untuk mengetatkan standard pinjaman gadai janji, ketika ia berusaha untuk mengawal pasaran perumahan yang meningkat dan melindungi pembeli rumah.
Sementara itu, matawang pound juga mencatatkan peningkatan pada sesi Eropah dengan didagangkan kukuh di atas paras harga 1.39000 berbanding US dolar, ketika kes Covid-19 di UK terus menunjukkan penurunan.


Analisis Teknikal EUR/USD – Timeframe H1 – 29/3/2018

EUR/USD gagal untuk membentuk RBS dan telah breakout support terhampir 1.2360 dan mulai berpotensi membentuk wave ke arah penurunan(LH,LL,LH,LL). Jangkaan pergerakan ketika ini adalah bearish dan retracement/pullback yang boleh diperhatikan adalah ke sekitar harga Key Resistance Zone 1.2360/80 sebelum ia meneruskan lagi penurunan.
 Target penurunan adalah ke sekitar Key Support dan jika breakout ia akan bearish ke harga yang lebih rendah iaitu 1.2250. Kesimpulannya, potensi ayng boleh diperhatikan ketika ini  adalah menunggu ia melakukan retracement sebelum ‘short’.
Walauapapun, jika ia breakout Key Resistance Zone terhampir ini ia akan menguji semula level resistance seterusnya iaitu 1.2414.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Keadaan Pasaran Pekerjaan AS Naik 0.4 Pada Mac

Indeks Keadaan Pasaran Pekerjaan Amerika Syarikat (US Labor Market Condition Index, LMCI) naik 0.4 pada Mac berbanding bacaan yang telah dikaji semula sebelum ini 1.5 dari 1.3 yang dilaporkan pada mulanya.
Dengan bacaan yang telah dikaji semula, indeks ini telah meningkat sejak 10 bulan lalu yang mana sebelum itu susut selama lima bulan berturut-turut. Ini menunjukkan pengukuhan pasaran pekerjaan sejak pertengahan 2016.
Laporan terbaru data pekerjaan Amerika Syarikat akan memberi impak yang signifikan kepada data pada bulan Mac dengan penambahan pekerjaan yang begitu rendah dalam NFP hanya 98,000 berbanding jangkaan pasaran sebanyak 180,000.
 Pekerja swasta hanya bertambah sebanyak 89,000 berbanding bulan sebelum itu yang menambah seramai 221,000 pekerja. Data lemah ini dijangka akan memberi tekanan kepada indeks minggu ini.
Indeks ini walaubagaimanapun disokong oleh kejatuhan kadar pengangguran kepada 4.5% dari 4.7% yang mana akan menyokong bacaan tersebut secara langsung dan juga bacaan positif secara keseluruhan dengan data NFP masih kukuh pada bulan lepas.
Bacaan yang terus konsisten dalam indeks tersebut akan mengekalkan keyakinan Federal Reserve terhadap pasaran pekerjaan. Ini juga akan mengekalkan jangkaan FOMC kepada kenaikan beransur-ansur kadar faedah.


Dagangan Aussie Kekal Merosot, AUD/USD Tepati Ramalan Penurunan

Menepati jangkaan analisis yang dikongsikan semalam, dagangan pada carta pasangan matawang AUD/USD meneruskan penurunan ke paras lebih rendah.
Penganalisis yang menilai mesyuarat bank pusat Australia pada Disember yang bernada dovish meletakkan jangkaan polisi pelonggaran akan dilanjutkan untuk tahun 2020.
Sementara itu, sentimen berisiko pasaran terus memberi tekanan buat dolar Aussie yang semakin menyusut ekoran kebimbangan pelabur terus terarah pada konflik Amerika Syarikat dan Iran yang semakin tegang.
Terbaru dilaporkan Iran telah melancarkan serangan balas terhadap beberapa pangkalan tentera Amerika Syarikat di Iraq susulan pembunuhan Jeneral Qasem Soleimani. Namun Iran mendakwa tindakan tersebut adalah bertujuan sebagai tindakan pertahanan.
Meneliti pergerakan harga pada AUD/USD semalam, harga telah turun sekitar 80 pips dari paras 0.69400 pada awal sesi Asia sehingga mencecah paras 0.68600 pada sesi New York.
Tekanan penurunan harga turut didorong oleh data PMI perkhidmatan Amerika Syarikat tinjauan ISM yang mencatatkan bacaan meningkat sekaligus menyokong kenaikan dagangan US dolar.
 Harga masih kekal berada dalam trend bearish dan bergerak di bawah garisan halangan dinamik Moving Average 50 (MA50).
Harga menguji paras terendah semalam yang merupakan zon RBS (resistance become support) dengan penurunan pada sesi Asia mencecah 0.68500, namun harga kemudiannya pantul semula menguji paras 0.68800.
Iran menyatakan mereka akan menghentikan serangan jika Amerika Syarikat tidak memberi respon balas. Presiden Amerika Syarikat Donald Trump akan memberi kenyataan pada esok hari. Pergerakan harga perlahan menuju ke sesi pasaran Eropah.
Jika sentimen pasaran kekal berisiko harga dijangka akan turun lebih rendah berkemungkinan menuju zon RBS (resistance become support) di paras 0.68200.
Sebaliknya jika kenaikan harga kembali berlaku, garisan MA50 akan diuji sebelum kenaikan menembusi halangan tersebut akan menuju paras tumpuan 0.69300 yang berada pada zon RBS (resistance become support).
Lihat gambar carta pasangan matawang AUD/USD di bawah untuk rujukan analisis teknikal anda.


GBP/USD Nak Sambung ‘Uptrend’, Tapi Data CPI AS Bikin Kacau!

Pergerakan harga pada carta pasangan mata wang GBP/USD dipantau ketat oleh pelabur semalam disebabkan dua data penting yang diterbitkan iaitu data pekerjaan UK di sesi Eropah sebelum tumpuan utama beralih kepada data inflasi Amerika Syarikat (AS) pada sesi New York.
Pertumbuhan gaji di UK dilihat akan sedikit merencatkan rancangan bank pusat England (BOE) yang telah memberi isyarat untuk menghentikan pengetatan dasar monetari mereka.
Pasaran menjangkakan pilihan BOE adalah untuk menaikkan kadar faedah sebanyak 25 mata asas pada mesyuarat Mac nanti.
Pound tidak menunjukkan pergerakan yang ketara setelah data diterbitkan, tapi lain pula cerita yang berlaku untuk US dolar yang memberi reaksi terhadap terbitan data inflasi AS.
Kadar inflasi tahunan AS untuk Januari catat 6.4%, angka lebih tinggi berbanding jangkaan 6.2%.
Penurunan inflasi terbaru daripada 6.5% sebelum ini dilihat lebih perlahan dan berkemungkinan menyukarkan Federal Reserve (Fed) untuk memperlahan pengetatan dasar mereka.

Pada carta GBP/USD, berlaku turun naik harga yang volatile di sesi New York dengan ketinggian terbaru berjaya dicapai di paras 1.22700.
Namun, harga juga turut menjunam 150 pips sebelum menutup dagangan penghujung sesi di sekitar 1.21700.
 Paras Moving Average 50 (MA50) dilihat masih menyokong harga daripada jatuh lebih rendah pada pergerakan di timeframe H1, menunjukkan harga masih berpotensi untuk menyambung kenaikan.
Namun jika US dolar berjaya mengukuh dan menekan harga lebih rendah, penurunan berkemungkinan akan menuju ke paras 1.21000 sebelum susut lebih rendah selepas isyarat perubahan trend yang lebih bearish.
Penurunan bakal diteruskan menuju ke zon tumpuan pada 1.20000 atau paras terendah minggu lalu sekitar 1.19600.
Sebaliknya, jika harga berjaya melonjak semula untuk menyambung corak kenaikan sebelum ini, melepasi paras 1.22000 bakal menyaksikan harga mencabar ketinggian yang dicapai semalam.
Seterusnya, untuk paparan pergerakan trend bullish yang lebih jelas, harga boleh menuju ke paras 1.23000 dan berpotensi mencapai ketinggian pada zon rintangan 1.24000 sebelum ini.
Sesi Eropah hari ini pula akan tertumpu pada penerbitan data inflasi UK pula yang dijangka akan memberi kesan ketara terhadap pergerakan mata wang Pound menuju sehingga dagangan penghujung minggu ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Brexit Masih Parah – Mampukah Pound Kekalkan Pengukuhan Minggu Ini?

Seperti mana yang dipamerkan pada pergerakan pasaran minggu lalu, dagangan Pound Sterling telah melonjak kukuh ekoran komen positif Canselor Jerman, Angela Merkel berhubung respon untuk mencari jalan penyelesaian Brexit.
Dalam ketibaan di persidangan G7 hujung minggu lalu, Presiden Majlis Eropah Donald Tusk mengatakan bahawa beliau terbuka untuk kerjasama dalam isu Brexit.
Walau bagaimanapun, beliau menegaskan apa yang beliau tidak akan berunding adalah berkenaan Brexit tanpa perjanjian (no-deal).
Perdana Menteri UK Boris Johnson memberi respon balas terhadap kenyataan Tusk, jika Kesatuan Eropah tidak mahukan Brexit tanpa ikatan, sekatan di sempadan harus dihapuskan.
 Sementara itu, media juga melaporkan PM Johnson telah bertanyakan kepada peguam negara tentang penutupan Parlimen selama lima minggu untuk menghalang ahli parlimen mendesak lanjutan tarikh akhir Brexit.
Kedua-dua pihak iaitu United Kingdom (UK) dan Kesatuan Eropah (EU) mahukan perjanjian. Brussels bersedia untuk mendengar cadangan alternatif UK yang bersesuaian dengan perjanjian pengunduran dan tiada sekatan sempadan di Ireland.
PM Boris Johnson tidak dibenarkan menarik balik posisi rundingan sebelum ini di mana UK ditetapkan untuk berundur dari EU pada 31 Oktober nanti jika kesepakatan tidak berjaya dicapai. Jika perkara tersebut berlaku, ini akan membebankan Parti Konservatif.
Ramai pihak mengharapkan risiko terhadap situasi no-deal Brexit berjaya dilenyapkan. Undian tidak-yakin (no confidence vote) terhadap PM Johnson bakal diadakan pada September. Ini meningkatkan risiko pilihanraya umum lebih awal berkemungkinan sebelum tarikh 31 Oktober.
Namun begitu, dagangan Pound Sterling masih lagi dilihat berjaya mengekalkan pergerakan harga dalam pasaran selepas lonjakan ketara pada minggu lalu. Tetapi, dengan petunjuk yang kurang jelas terhadap penyelesaian Brexit, kekal membuatkan dagangan GBP berada dalam kelompok yang berisiko.


Analisis Teknikal GBP/JPY – Timeframe H1 – 1/2/2019

Pergerakan harga pada chart pasangan matawang GBP/JPY semalam masih menunjukkan harga bergerak mendatar menyambung pergerakan dagangan hari sebelumnya. Harga yang bergerak di bawah paras Magic Pivot terus membuat penurunan melepasi paras support MagicS1 sehingga menyentuh paras support MagicS2 pada indicator Moshed Magic Line. Namun Sterling berjaya melonjakkan sedikit harga setelah Britain dilaporkan sedang membuat persiapan untuk menyambung rundingan bersama Kesatuan Eropah dalam mencapai kesepakatan berkaitan isu sempadan Ireland. Harga melonjak semula menguji paras Magic Pivot  semalam sebelum turun semula pada penghujung sesi dagangan New York ke paras sekitar support MagicS1.
Pada sesi pasaran Asia hari ini pula, harga bergerak mendatar di bawah paras Magic Pivot 142.687 hari ini sebelum harga cuba untuk membuat kenaikan pada sesi pasaran Eropah. Harga cuba naik melepasi paras Magic Pivot dan menuju ke paras resistance terdekat iaitu pada 143.138 (MagicR1). Jika harga terus membuat kenaikan ke paras lebih tinggi, harga bakal menguji pula paras resistance 143.656 (MagicR2) yang berada pada zon SBR (support become resistance). Seterusnya, momentum kenaikan yang masih berjaya dikekalkan bakal melihatkan harga mencapai paras resistance 144.107 (MagicR3) pada lonjakan harga seterusnya.
 Sebaliknya, jika harga kembali didagangkan ke paras lebih rendah dari Magic Pivot hari ini, jangkaan harga akan terus turun lebih rendah menuju ke paras support 142.169 (MagicS1) untuk harga menguji dahulu paras terendah dagangan semalam. Seterusnya, harga yang berjaya turun lebih rendah melepasi paras tersebut bakal menuju pula ke paras support sekitar 141.718 (MagicS2) sebelum harga bakal mencecah penurunan pada paras 141.200 (MagicS3) sekiranya Yen berjaya memberi tekanan terhadap matawang Pound Sterling.
Terus pantau perkembangan semasa Brexit yang masih memberikan kebimbangan terhadap pelabur serta beri tumpuan pada sentimen pasaran semasa yang mempengaruhi dagangan Yen. Tentukan paras support dan resistance terbaik pada chart GBP/JPY dengan membandingkan pada paras harga yang telah digariskan pada indicator Moshed Magic Line.

Paras support: 142.169, 141.718, 141.200.
Paras resistance: 143.138, 143.656, 144.107.


Corak Kenaikan Harga Pada Carta GBP/USD Sudah Berakhir?

Pound Sterling pamerkan penyusutan berbanding US dolar pada dagangan awal minggu ini dengan tumpuan pelabur terarah kepada laporan data pekerjaan UK yang akan diterbitkan pada awal sesi Eropah hari ini (Selasa).
Pelabur akan mendapatkan petunjuk untuk rancangan bank pusat England (BOE) untuk pengetatan polisi selepas sampaikan kenyataan bernada hawkish pada mesyuarat dasar yang terbaru.

Pada carta harga pasangan mata wang GBP/USD, harga telah susut lebih rendah di bawah paras 1.36000, memberi isyarat awal untuk perubahan trend bearish.
Penurunan harga pada dagangan awal minggu juga didorong oleh pengukuhan US dolar ekoran sentimen pasaran dilihat kembali berisiko semula.
Pelabur bersedia untuk penurunan lebih rendah harga selepas harga bergerak di bawah paras halangan Moving Average 50 (MA50) dengan paras 1.36000 kembali diuji pada sesi Asia pagi ini.
 Penurunan selanjutnya dijangkakan akan kembali menguji zon RBS (resistance become support) 1.35000 selepas harga berjaya tembusi kenaikan di atas paras tersebut pada awal Oktober.
Penurunan yang masih diteruskan bakal menuju zon support yang menjadi tumpuan harga pada penghujung September lalu iaitu sekitar 1.34200.
Namun jika harga kembali menyambung corak kenaikan pada minggu lalu, zon resistance 1.37000 bakal dicapai selepas 2 minggu harga berlegar di bawah zon tersebut.
Momentuh kukuh kenaikan harga yang berjaya dikekalkan berkemungkinan mampu melonjakkan harga sehingga ke paras ketinggian 1.38000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Emas Meningkat, Mendapat Permintaan Sekitar Paras $1,2840

Harga emas berjaya kekal di atas paras $1,300 sejak awal bulan ini, mengambil kesempatan atas ketidaktentuan geopolitik berikutan ketegangan antara Korea Utara dan Amerika serta kurangnya jangkaan kenaikan kadar feadah sebelum keputusan FOMC dikeluarkan pada minggu lalu.
Walau bagaimanapun, nilai emas jatuh mendadak selepas dolar dan hasil bon US mula mengukuh sejak keputusan FOMC minggu lalu, dan melonjak lebih tinggi selepas Presiden Trump membentang rangka kerja reformasi cukai US yang tidak pernah diubah sejak tiga puluh tahun lalu pada hari Rabu lepas.
Selain itu,data-data ekonomi Amerika Syarikat yang positif terus menyokong jangkaan kenaikan kadar faedah Fed pada akhir tahun ini.
 Emas sensitif dengan perubahan US dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi.
Harga emas jatuh di bawah $1,300 sepanjang minggu ini, namun mula mendapat permintaan sekitar harga support $1,2840 hari ini dengan harga emas kini naik 0.17 peratus atau $2.09 kepada $1,290.73 per auns pada sesi Eropah pada jam 5.30 petang.
Sekiranya agenda politik Trump masih tidak berjaya mendapat kelulusan di kongres, hal ini akan menjadi pendorong emas untuk menggunakan paras support tersebut sebelum beralih arah daripada kejatuhan harga sepanjang minggu ini.


Ketagih Trade Gold, Jangan Sampai Gigit Jari!

Harga emas meluncur ke tahap yang lebih rendah dalam sesi Asia pada Selasa di samping sentimen terhadap prospek kenaikan kadar terus memandu pasaran.
Emas di Comex menurun sebanyak 0.15 peratus $1,232.15 satu troy ounce. Di tempat lain, silver futures dan copper masing-masing didagang menyusut sebanyak 0.11 peratus dan 0.56 peratus.
Harga emas diniagakan lebih tinggi pada Isnin gara-gara kejatuhan terhadap matawang US Dollar apabila komen Fed sebelum ini dikatakan lebih berpihak kepada logam kuning.
Presiden Fed Chicago, Charles Evans berkata bahawa bank pusat diramal akan menunggu sehingga Jun untuk membuat keputusan mengenai kenaikan kadar yang selanjutnya.
 Selain beliau, beberapa pegawai Fed yang lain juga dijadual berucap pada minggu ini termasuklah Presiden Fed New York, William Dudley yang  dijadual akan berucap di London, manakala Presiden Fed Boston, Eric Rosengren akan berucap di Bali.
Memandangkan pasaran sunyi dari sebarang data ekonomi pada Isnin, justeru pasaran lebih cenderung untuk menumpukan perhatian terhadap komen Fed yang mengekalkan dua kali unjuran kenaikan pada tahun ini berbanding jangkaan oleh trader sebanyak 3 kali kenaikan.
Emas sensitif terhadap pergerakan kadar kerana sebarang perubahan terhadap penetapan kadar berpotensi mengubah kos untuk memiliki emas.
Matawang Gergasi Kembali Mendapat Tenaga!


Matawang GBP Melonjak Selepas Komponen Harga Sektor Perkhidmatan Meningkat Tinggi

Aktiviti sektor perkhidmatan UK jatuh lebih daripada jangkaan pada November memburukkan sedikit keyakinan terhadap ekonomi Britain. Sektor perkhidmatan UK mewakili 80% daripada keseluruhan ekonomi dan kejatuhan indeks ini sudah tentu membimbangkan pelabur di negara itu.
Dalam laporan yang dikeluarkan oleh IHS Markit, indeks PMI sektor perkhidmatan jatuh kepada 53.8 daripada 55.6 yang dicatat pada Oktober. Jangkaan untuk data kali ini adalah 55.0.
Bacaan melebihi 50 menunjukkan aktiviti yang terus berkembang, sebaliknya bacaan di bawah 50 menunjukkan aktiviti yang merosot.
Kumpulan penyelidikan IHS Markit melaporkan bahawa bacaan pada November menunjukkan harga meningkat ke paras tertinggi sejak Februari 2008.
 “Jumlah kerja baru turut meningkat pada kadar perlahan, di mana kadar pengambilan pekerja baru adalah yang terendah sejak Mac.”
“Walaupun dengan pertumbuhan yang perlahan, tinjauan terbaru ini menunjukkan ekonomi di landasan yang betul untuk mendapat pertumbuhan yang kukuh pada suku keempat,” kata ketua penganalisis ekonomi di IHS Markit Chris Williamson.
“Berita baik adalah berkaitan dengan harga, dengan tinjauan PMI ini merekodkan kenaikan harga purata terbesar sejak Ogos 2008 yang mana ketika itu harga minyak mentah melonjak sebelum krisis kewangan global,” tambah Chris.
Pasangan matawang GBP/USD melonjak 50 pip selepas data ini dikeluarkan.


6 Berita Forex Penting Tumpuan Pasaran Minggu Ini (30 Dis – 3 Jan 2020)

Berikut merupakan sebahagian data-data penting yang akan menjadi tumpuan pasaran sepanjang minggu ini.
Data Jualan Rumah Amerika Syarikat (Isnin 11.00 Malam): Data yang menunjukkan prestasi sektor perumahan di Amerika Syarikat ini menurun pada bacaan Oktober lalu kepada -1.7%. Pasaran menjangkakan bacaan pada November bakal meningkat semula.
Data PMI Pembuatan China (Selasa 9.00 Pagi): Bacaan data dijangka sedikit lemah berbanding bacaan bulan sebelum ini. Perkembangan perjanjian perdagangan antara China dan Amerika Syarikat turut mempengaruhi aktiviti ekonomi China. Perkembangan positif bakal membaikpulih bacaan selepas ini.
 Data Keyakinan Pengguna Amerika Syarikat (Selasa 11.00 Malam): Tinjauan bagi perbelanjaan oleh pengguna akan memberi petunjuk terhadap kesihatan ekonomi semasa. Bacaan data bagi bulan Disember dijangka mencatatkan angka yang meningkat.
Data PMI Pembuatan China Tinjauan Caixin (Khamis 9.45 Pagi): Data yang memberi isyarat kesihatan ekonomi China ini adalah hasil tinjauan perniagaan-perniagaan di China. Angka bacaan dijangka akan terus berada di atas paras 50.0 untuk bulan keempat berturut-turut memberi petunjuk ekonomi masih berada dalam keadaan baik.
Bacaan Akhir PMI Pembuatan UK (Khamis 5.30 Petang): Jika bacaan pada kali ini kekal berada di bawah paras 50.0, ini menunjukkan penguncupan dalam sektor perkilangan UK untuk 8 bulan berturut-turut. Kebimbangan isu Brexit menjadi faktor utama mempengaruhi bacaan data.
Data PMI Pembuatan AS Tinjauan ISM (Jumaat 11.00 Malam): Menuju penghujung tahun 2019, tinjauan PMI pembuatan di Amerika Syarikat dilihat terus lemah dengan penguncupan pada 4 bulan terakhir ini. Ini adalah disebabkan oleh ketidaktentuan pada rundingan dagang bersama China sebelum ini yang turut mempengaruhi data-data ekonomi semasa.


GBP/USD Masih Bullish Walaupun Dagangan Sterling Berisiko

Dagangan Pound Sterling kekal berisiko diniagakan pada permulaan pasaran tahun baru dengan ketidakpastian isu Brexit kekal membuatkan pelabur berwaspada.
Menurut tinjauan ekonomi yang dijalankan, para penganalisis menjangkakan kebimbangan Brexit akan terus menjejaskan pertumbuhan GDP UK untuk tahun 2020.
Pelabur kekal meragui keupayaan Perdana Menteri UK Boris Johnson untuk melaksanakan pengunduran Britain pada 31 Januari sementara mampukah perjanjian perdagangan bersama Kesatuan Eropah mencapai kesepakatan.
Dari sudut teknikal, pergerakan harga pada carta pasangan matawang GBP/USD menunjukkan kenaikan pada dagangan hari-hari terakhir untuk tahun 2019 dengan turut didorong oleh kemerosotan dagangan US dolar.
Pada Selasa iaitu 31 Disember 2019, harga menutup dagangan dengan mempamerkan kenaikan hampir mencapai paras 1.33000.
Menyambung dagangan hari pertama dagangan tahun 2020, pergerakan harga kembali perlahan dan menunjukkan tanda-tanda kecil penurunan harga.
 Penurunan berkemungkinan membentuk corak pembetulan harga sebelum kenaikan diteruskan semula.
Harga masih berada di atas garisan Moving Average 50 (MA50) memberi isyarat trend harga masih bullish.
Kenaikan yang diteruskan akan melepasi paras 1.33000 yang merupakan zon SBR (support become resistance) sebelum harga menuju zon resistance pada ketinggian 1.35000.
Jika penurunan harga terus berlaku dan harga bergerak di bawah MA50, harga dilihat akan menguji zon RBS (resistance become support) pada sekitar 1.31000. Penurunan lebih rendah akan menuju pula ke bawah paras 1.30000.
Lihat gambar carta pasangan matawang GBP/USD di bawah untuk rujukan analisis teknikal anda.


Euro Berdarah! USD Makin ‘Gila’ Buat Kenaikan

Kelemahan matawang euro dan peningkatan hasil bon AS memberi nafas baru buat dolar greenback untuk melonjak ke paras ketinggian terbaru lebih satu tahun berbanding pesaing utamanya.
Euro tersungkur di bawah 1.1400 buat pertama kali sejak Julai tahun lalu, dihimpit oleh kebimbangan mengenai wabak Covid-19 yang kembali menyerang Eropah, selain turut terkesan oleh kenyataan terbaru Presiden Bank Pusat Eropah (ECB) Christine Lagarde.
Ketika berucap kepada penggubal undang-undang Kesatuan Eropah pada Isnin, Lagarde mengatakan sekiranya ECB mengambil langkah pengetatan sekarang, ia dikhuatiri akan menyebabkan lebih banyak kemudaratan daripada kebaikan.
 Kemerosotan euro telah menolak dolar greenback lebih tinggi, di mana ia juga disokong oleh peningkatan hasil bon AS 10 tahun ke tahap 1.60% walaupun tiada pemangkin yang jelas menjadi penyebab kepada kenaikan itu.
Penandatanganan pakej rangsangan infrastruktur $1 trilion oleh Presiden Joe Biden dilihat kurang memberi kesan kepada USD.
Ini mungkin disebabkan oleh pelabur kurang teruja dengan berita pakej rangsangan ini memandangkan ia sudah banyak kali tertangguh dan matawang itu juga masih terkesan dengan kebimbangan inflasi yang meninggi.
Data penjualan runcit Amerika Syarikat yang akan diterbitkan pada malam ini akan menjadi tumpuan utama pelabur yang pastinya menjadi penggerak seterusnya buat pasaran.


Tekanan yang dialami oleh Matawang Greenback Memberi Manfaat Buat Emas

Harga emas mengukuh dalam sesi ini selepas matawang gergasi kekal berada dalam tekanan. Dalam masa yang sama Pound juga mencatat kejatuhan besar-besaran awal pagi tadi. Pound menyembah bumi setelah “hard Brexit” dikatakan hampir pasti dan bakal diumumkan oleh Theresa May pada Selasa.
Trump juga mencemari sentimen pasaran dengan tweet beliau berkenaan sektor pembuatan BMW di Mexico dan pemotongan senjata nuklear menjelang hari perlantikan beliau, 20 Januari ini.
Emas bagi penghantaran Februari meningkat sebanyak 0.40 peratus kepada $1,200.95 satu troy ounce di Comex. Bagi dagangan logam lain, silver melonjak sebanyak 0.50 manakala copper menjunam sebanyak 1.00 peratus.
Dalam satu laporan berasingan, core machinery orders di Jepun merosot pada kadar terpantas dalam tempoh tujuh bulan iaitu sebanyak 5.1 peratus pada bulan November berbanding bulan sebelumnya.
 Pelabur juga dalam masa yang sama bakal menumpukan perhatian terhadap pengumuman dasar oleh Bank Pusat Eropah dan data pertumbuhan China bagi suku keempat yang dijadual bakal dikeluarkan pada Jumaat. Pada Isnin, pasaran kewangan AS ditutup bagi memberi laluan kepada Martin Luther King Day.
Minggu lalu, emas ditutup pada harga yang agak rendah selepas melonjak pada paras tertinggi dalam tempoh 7 minggu berturut-turut.
US Dollar melonjak mendadak awal bulan ini selepas dasar Trump dijangka akan merangsang pertumbuhan dan inflasi.
Matawang Sterling Menjunam Sementara US Dollar Kekal Berada dalam Tekanan!


Pandangan Kalendar Ekonomi Mingguan 22 – 26 Feb 2016

Suasana pasaran pada umumnya positif, dengan matawang ‘safe-haven’ kehilangan sinaran mereka.  Data Keluaran Dalam Negara Kasar (GDP) di UK dan Amerika Syarikat, Pesanan Barangan Tahan Lama dan Keyakinan Pengguna AS adalah tonggak berita ekonomi yang dilihat bakal menggerakkan pasaran minggu ini.
Sedikit ulasan minggu lepas:
Percubaan untuk mengangkat harga minyak dari bawah telah dipenuhi dengan keraguan, tetapi penstabilan daripada emas hitam dan dari China pasti membantu pasaran bertenang. Data AS jelas bertambah baik, Euro berlegar-legar lebih rendah dan Pound terikat dalam perkembangan politik mengenai keahlian dalam EU. Spekulasi untuk lebih banyak pelonggaran kewangan daripada BoJ masih berleluasa, dan matawang komoditi dalam pergerakan ‘sideway’.
Berikut adalah agenda utama dalam kalendar Forex minggu ini:
Jom kita lihat:
Selasa, 5:00 Petang
Ifo Iklim Perniagaan Jerman:  Indeks Iklim Perniagaan Ifo Jerman jatuh pada bulan Januari kepada 107.3 mata, daripada 108.6 mata pada bulan Disember. Keadaan perniagaan semasa sedikit susut, tetapi masih tinggi. Walau bagaimanapun, jangkaan perniagaan merosot dengan ketara. Sentimen di kalangan perniagaan Jerman lemah sejak awal 2016 , dan melahirkan kebimbangan terhadap unjuran pertumbuhan ekonomi. Sentimen perniagaan Jerman dijangka menurun kepada 107 mata pada kali ini.
Selasa, 11:00 Malam
Keyakinan Pengguna AS:  Keyakinan pengguna bertambah baik pada bulan Januari kepada paras tertinggi dalam masa tiga bulan di tengah-tengah prospek yang optimistik terhadap pertumbuhan pasaran buruh dan pendapatan peribadi. Sentimen meningkat kepada 98.1 mata, daripada 96.3 mata setelah disemak pada bulan sebelumnya. Ahli ekonomi meramalkan bacaan yang lebih rendah sebanyak 96.6 mata. Indeks keadaan semasa kekal tidak berubah pada 116.4 mata, keadaan pasaran buruh menurun sedikit dan prospek enam bulan meningkat kepada 85.9 mata daripada 83 mata. Majoriti responden menolak pergolakan dalam pasaran kewangan baru-baru ini, tetapi individu berpendapatan tinggi lebih prihatin terhadap ekonomi global. Keyakinan pengguna AS dijangka mencecah 97.6 mata pada bulan Februari.
 Rabu, 11:30 Malam
Inventori Minyak AS:  Inventori minyak mentah meningkat sebanyak 2.1 juta tong pada minggu sebelumnya. Harga minyak mentah meningkat 4 sen menjadi $30.70 setong, selepas Russia dan Arab Saudi bersetuju untuk membekukan output. Walau bagaimanapun, ketidaktentuan masih kukuh dan harga masih boleh jatuh setelah Menteri Minyak Iran tidak menyatakan sama ada Iran akan mengehadkan output.
Khamis, 5:30 Petang
Data KDNK UK:  Menurut anggaran pertama bagi suku keempat 2015, ekonomi British meningkat pada kadar suku tahunan yang bagus sebanyak 0.5%, lebih baik daripada suku ketiga. Angka ini mungkin akan disahkan dalam semakan pertama. Walaupun perubahan biasanya tidak dilihat, sebarang kenaikan dalam KDNK akan menggerakkan pound.
Khamis, 9:30 Malam
Tempahan Barang Tahan Lama AS:  Permintaan untuk barangan tahan lama menjunam 5.1% pada bulan Disember selepas merosot 3.1% pada bulan November. Penurunan tahunan tersebut adalah yang terbesar sejak tahun 1992. Tempahan pesawat awam adalah sebab utama di sebalik penurunan mendadak, berkurang sebanyak 29.4%. Tambahan pula, tempahan teras, tidak termasuk pengangkutan susut 1.2%, jatuh 2.6% pada asas tahunan. Pekilang menghadapi saingan sengit daripada syarikat asing. Federal Reserve AS menyatakan bahawa pengeluaran perindustrian telah menurun dalam 10 daripada 12 bulan yang lalu, meletakkan ia sekitar 2% dari kemuncaknya pada Disember 2014. Tempahan Barangan Tahan Lama dianggarkan meningkat 2.6% pada bulan Januari, manakala tempahan teras mungkin naik sehingga 0.1%.
Tuntutan Pengangguran AS:  Bilangan rakyat Amerika yang memfailkan tuntutan awal untuk bantuan pengangguran jatuh tidak disangka-sangka minggu lepas, sekaligus menunjukkan pasaran buruh yang kekal berdaya tahan terhadap langkah kenaikan kadar baru-baru ini. Memandangkan laporan positif ini, ahli ekonomi tidak menolak kemungkinan kenaikan kadar kedua pada bulan Mac. Tuntutan awal untuk bantuan pengangguran susut 7,000 kepada pelarasan bermusim sebanyak 262 ribu pada minggu lalu, yang merupakan bacaan terendah sejak November 2015. Ahli ekonomi menjangkakan pertambahan kepada 275 ribu. Purata bergerak empat minggu jatuh 8,000 kepada 273,250. Tuntutan pengangguran dianggarkan mencecah 271 ribu pada minggu ini.
Jumaat, 9:30 Malam
Data KDNK AS:  Suku keempat 2015 menyaksikan pertumbuhan yang sangat lemah di Amerika Syarikat: 0.7% pada asas tahunan. Semakan pertama KDNK dijangka menunjukkan kadar pertumbuhan yang lebih perlahan sebanyak 0.5%. Semakan adalah perkara biasa dalam laporan KDNK AS.
** Semua masa dalam waktu Malaysia dan yang sewaktu dengannya GMT +8


6 Berita Forex Penting Tumpuan Pasaran Minggu Ini (6-10 April 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Mesyuarat Dasar Bank Pusat Australia (Selasa 12.30 Tengahari): Pada bulan lalu, Reserve Bank of Australia (RBA) telah mengurangkan kadar faedah sehingga ke paras terendah 0.25% pada mesyuarat terakhir di luar jadual mesyuarat polisi yang memberi reaksi terhadap krisis COVID-19 yang menjejaskan ekonomi. Bank pusat dijangka akan mengekalkan kadar untuk mesyuarat terbaru.
Data Pertumbuhan GDP UK (Khamis 2.00 Petang): Data bulanan Keluaran Dalam Negara Kasar (KDNK) di UK mencatatkan bacaan sifar pada Januari yang menggambarkan ekonomi statik. Jangkaan untuk bulan Februari akan meningkat kepada 0.1%.
 Minit Mesyuarat Bank Pusat Eropah (Khamis 7.30 Malam): Pada mesyuarat terbaru, European Central Bank (ECB) memutuskan untuk tidak mengikuti jejak bank pusat utama yang lain untuk menurunkan kadar sebaliknya terus mengekalkan kadar di paras 0.00%. Bank pusat juga telah meningkatkan program pembelian aset bernilai €120 bilion Euro.
Data Pekerjaan Kanada (Khamis 8.30 Malam): Walaupun dijangka menurun, namun pertambahan pekerjaan di Kanada mencatatkan peningkatan 30,300 pekerjaan pada bulan Februari. Dengan peningkatan penularan wabak COVID-19 dijangka menjejaskan sektor pekerjaan dan mempengaruhi laporan data pekerjaan yang terbaru.
Data Tuntutan Pengangguran AS (Khamis 8.30 Malam): Data ini menjadi data tumpuan sejak beberapa minggu kebelakangan ini dengan bacaan data yang melonjak dengan mendadak sehingga 6.6 juta menunjukkan kesan buruk terhadap sektor pekerjaan di Amerika Syarikat disebabkan penularan COVID-19.
Data Inflasi AS (Jumaat 8.30 Malam): Inflasi pengguna di Amerika Syarikat kekal rendah dan dijangka akan terus mengalami penurunan ekoran impak virus pandemik. Bacaan data bulanan terbaru dijangka turun sehingga ke paras -0.3%.


Pelabur Jangka EUR/USD Bakal Terbenam Rendah Selepas Data Inflasi AS Diterbitkan, Setuju?

Sentimen pasaran yang kekal suram pada permulaan minggu ini masih menyaksikan pengukuhan oleh US dolar walaupun terdapat sedikit penyusutan pada dagangan antara sesi semalam.
Tarikan terhadap pelabur lebih selamat memberi kelebihan kepada mata wang US dolar dalam pasaran walaupun sedikit bergelut untuk menyaingi mata wang safe-haven yang lain.
Selain pandangan optimis pelabur terhadap langkah pengetatan dasar oleh Federal Reserve (Fed), US dolar turut dipacu oleh lonjakan hasil perbendaharaan 10-tahun Amerika Syarikat (AS) ke paras 2.8%.
Pelabur walau bagaimanapun akan berhati-hati menantikan terbitan bagi data inflasi AS pada sesi New York malam nanti.

Pada carta harga pasangan mata wang EUR/USD, harga dilihat bergerak mendatar di sekitar zon tumpuan 1.09000 untuk permulaan dagangan awal minggu ini.
Terdapat isyarat awal untuk pergerakan harga bertukar arah untuk membuat kenaikan semula apabila harga mula bergerak di atas paras sokongan Moving Average 50 (MA50) pada rangka masa 1 jam.
Namun pelabur menantikan isyarat yang lebih jelas untuk arah pergerakan harga selanjutnya selepas memaparkan pergerakan trend bearish pada minggu lalu.
 Pelabur juga turut berwaspada untuk dagangan Euro menjelang mesyuarat polisi bank pusat Eropah pada minggu ini. Sementara pada sesi Eropah sebentar lagi, data tinjauan sentimen ekonomi Jerman akan turut dipantau pelabur.
Sekiranya penurunan harga diteruskan, zon support yang bakal diuji adalah pada 1.08000 iaitu zon yang pernah menyokong harga pada dagangan Mac lalu selepas harga susut merekodkan paras terendah terbaru sejak Mei 2020.
Sekiranya penurunan diteruskan lebih rendah, sasaran terbaru adalah pada sekitar 1.07000 untuk penurunan harga mencatatkan paras terendah terbaru 2 tahun.
Sebaliknya jika kenaikan harga yang berlaku, rintangan awal yang bakal diuji harga adalah pada paras 1.1000.
Dan kenaikan lebih tinggi seterusnya akan menuju pula ke zon rintangan pada 1.12000 yang menjadi tumpuan sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Penghujung Minggu Ini.

Matawang GBP antara matawang yang mengukuh dari sesi Eropah sehingga penutup sesi Eropah selepas Pejabat Statistik Kebangsaan (ONS) di UK mengeluarkan laporan KDNK yang mengberangsangkan pada hari ini. Laporan KDNK untuk suku tahunan mencatatkan pertumbuhan sebanyak 0.6% berbanding 0.4% pada suku tahun sebelum ini. Ia juga berada di dalam jangkaan Bank of England seperti mana yang dilaporkan dalam Laporan Inflasi pada Ogos 2018.
Sementara itu, US Dolar terus mengukuh daripada sesi Asia sehingga setakat ini berikutan keputusan Federal Reserve yang mengesahkan ekonomi Amerika Syarikat yang semakin mengukuh serta bayangan terhadap kenaikan kadar faedah lagi sekali pada Disember ini. Hal ini menyebabkan pelabur tertarik untuk melabur di AS.
Sebagai matawang bersifat anti-dolar, Euro antara matawang yang banyak terkesan daripada kekuatan matawang USD. Bukan itu sahaja, kemerosotan Euro juga disebabkan oleh ramalan Suruhanjaya Eropah mengenai ekonomi Itali yang akan berkembang lebih perlahan selepas ini sekaligus akan memberi kesan buruk terhadap defisit perbelanjaan Itali.
 Antara matawang lain yang mendapat permintaan yang tinggi pada sesi Eropah hari ini adalah Yen. Hal ini disebabkan sentimen pasaran global berada di dalam keadaan risk-off. Ini terjadi kerana pasaran menjangkakan kenaikan kadar faedah ekonomi utama dunia iaitu Amerika Syarikat yang akan mendorong keadaan kredit global menaik dan kos syarikat meningkat.
Sebentar tadi, ekonomi US mengeluarkan data ekonomi indeks harga pengeluar dimana indeks ini mencatatkan bacaan tahunan yang tinggi iaitu 2.9% berbanding 2.5% jangkaan pasaran. Kesan daripada ini akan memberi kelebihan kepada data ekonomi indeks harga pengguna ataupun inflasi, iaitu salah satu data ekonomi tumpuan bank pusat Federal Reserve.
Dalam perkembangan komoditi, harga minyak mentah Crude meleset sebanyak 1.5%. Kebimbangan terhadap pertumbuhan ekonomi global dan kenaikan bekalan minyak mentah telah mengheret harga ke bawah $60 se tong buat pertama kalinya dalam tempoh lebih daripada 8 bulan. Impak ini jelas memberi tekanan terhadap Dolar Kanada.


Langkah Pengukuhan USD Disangkal, Dorong EUR/USD Kembali Sasar $1.1700

Baru sahaja ingin memulakan langkah pengukuhan, matawang USD kembali bergelora dan bergerak lemah pada penghujung dagangan minggu lalu untuk memacu harga EUR/USD kembali melonjak bersambung pada awal minggu ini.
Pelbagai sentimen telah mengucar-ngacirkan pasaran yang antaranya perkhabaran mengenai Pengerusi Federal Reserve (Fed) Jerome Powell mula bersuara dengan langkah ‘tapering’ yang ingin dilaksanakan.
Selain itu, pelabur turut menunggu penerbitan data Keluaran Dalam Negara Kasar Amerika Syarikat (AS) yang akan diterbitkan pada Khamis yang dijangka akan mempengaruhi pergerakan USD.

Meninjau kepada carta harga pasangan matawang EUR/USD, harga tampaknya telah memapar lonjakan pada awal sesi Eropah dan sesi New York (Jumaat) sebelum kembali menyusut pada penghujung sesi.
Reaksi harga dilihat terus didagangkan di atas zon RBS (resistance become support) 1.16000 dan kekal bergerak di paras rintangan Moving Average 50 (MA50) jika diperhatikan pada rangka masa 1 jam.
Memasuki ke sesi Asia pada permulaan dagangan minggu ini (Isnin), pergerakan harga kekal bergerak perlahan serta terumbang-ambing namun trend harga masih lagi mempersembahkan isyarat bullish.
 Sekiranya harga berupaya meneruskan trend kenaikan yang lebih agresif berkemungkinan akan melihat percubaan untuk sekali lagi menguji paras tertinggi sekitar 1.16700 yang dicapai pada minggu lalu.
Andai kata paras tertinggi itu berjaya ditembusi, zon SBR (support become resistance) 1.17000 masih lagi menjadi tumpuan pelabur untuk diuji setelah harga mulai jatuh di paras tersebut pada dagangan sebelum ini.
Sebaliknya jika pergerakan harga pada carta EUR/USD terus menyusut dan melepasi paras rintangan 1.6000, harga dijangka berupaya untuk mencecah semula paras terendah 2021 pada 1.15300.
Trend penurunan berkenaan itu juga secara tidak langsung akan memperlihatkan harga memberi isyarat awal untuk membuat perubahan trend serta berkemungkinan akan mencipta paras terendah terbaharu.
Lihat gambar carta harga pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Minit Mesyuarat FOMC, USD Lemah Sebaik Laporan Dikeluarkan

Pada mesyuarat Federal Open Market Committee (FOMC) bulan Mei, bank pusat telah mengekalkan kadar Fed Fund Rate di paras 1.00%.
FOMC menyatakan dalam minit mesyuaratnya bahawa adalah perlu untuk menunggu lebih banyak bukti petunjuk ekonomi di samping mengatakan kelemahan data baru-baru ini hanyalah sementara sebelum bank pusat menaikkan kadarnya semula.
Ahli-ahli FOMC masih menjangka kelemahan semasa dalam data akan berlalu dan masanya akan tiba di mana adalah bersesuaian untuk menaikkan kadar faedah jika sasaran sebelum ini dapat dicapai.
Dalam minit ini, bank pusat juga menyatatakan rangka lanjut tentang perancangan penyata imbangan akan diumumkan secepat mungkin dengan pengurangan pegangan aset tahun ini dianggap bersesuaian dengan keadaan ekonomi semasa.
Ramai ahli The Fed melihat potensi risiko ke atas (upside-risk) dari polisi pengembangan fiskal tetapi mereka juga sedar ketidaktentuan disebabkan perkara ini.
 Penilaian secara keseluruhan terhadap ekonomi hanya berubah sedikit berbanding mesyuarat sebelum ini dan adanya jangkaan bahawa perbelanjaan pengguna akan melonjak semula dalam bulan mendatang dengan asas ekonomi US yang mampan.
Ahli-ahli bank pusat masih melihat inflasi akan bergerak stabil di sekitar 2% dalam jangka masa sederhana, khususnya dengan harga import kini mula meningkat. Ada juga beberapa ahli yang menyatakan kebimbangan mereka tentang penyebab kelemahan inflasi baru-baru ini.
Kini potensi kenaikan kadar Fed Fund Rate pada Jun berada di sekitar 83%.
Dengan data-data terkini US dilihat bercampur-campur, dijangka terdapat keraguan dalam kalangan pemain pasaran sama ada bank pusat akan menaikkan kadar faedahnya.
Walaubagaimanapun, potensi besar yang akan berlaku adalah The Fed menaikkan kadar dan kemudiannya fokus kepada penyata imbangan semasa suku ketiga 2017.
Secara keseluruhan pasaran melihat The Fed tidak terlalu tertekan untuk menaikkan kadar faedah pada Jun di mana kenaikan kadar tetap akan bergantung kepada data-data semasa ekonomi di US.


Terkulai Semula, EUR/USD Kembali Susut Lebih 100 Pips!

Seperti yang telah dijangkakan selepas penyusutan US dolar pada mesyuarat FOMC, penganalisis kekal melihat bahawa US dolar masih berada dalam landasan untuk pengukuhannya.
Namun tanpa menunggu lama, penyusutan US dolar berakhir dengan menyaksikan raja mata wang itu kembali memaparkan prestasi cemerlang sehingga ke sesi New York semalam.
Justeru, dapat diperhatikan pergerakan harga pada carta pasangan mata wang EUR/USD, jangkaan untuk lonjakan lebih tinggi harga meleset apabila corak penurunan harga kembali ditampilkan.
Kenaikan harga tidak bertahan lama di atas paras rintangan 1.0600 sebelum penurunan harga kembali bergerak di bawah paras halangan Moving Average 50 (MA50) pada rangka masa 1 jam untuk isyarat menyambung trend bearish.
Harga yang membuat kenaikan mencapai paras 1.0640 kemudiannya dilihat telah menjunam semula ke zon support 1.0500.
Zon penting yang telah menyokong pergerakan harga sejak minggu lalu bersambung pada dagangan awal minggu ini, kembali menjadi tumpuan untuk diuji semula di penghujung minggu ini.
 Laporan data pekerjaan NFP Amerika Syarikat (AS) bakal memacu arah pergerakan harga selanjutnya pada penutupan dagangan minggu ini.
Sekiranya penurunan harga berterusan, harga yang susut lebih rendah menembusi support 1.0500 bakal mencatatkan paras terendah terbaru 6 tahun seterusnya dilihat akan menguji sasaran pada zon support penghujung 2016 sekitar 1.0400.
Sebaliknya jika laporan NFP mengecewakan dan mendorong penyusutan US dolar, harga boleh meningkat semula melepasi rintangan 1.0600 dan mengatasi paras ketinggian dicapai semalam.
Sasaran untuk kenaikan lebih tinggi seterusnya adalah untuk harga menuju sehingga ke paras ketinggian 1.0800 yang menjadi zon tumpuan harga sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


China Keluarkan Kenyataan Optimis, Cuba Redakan Kebimbangan Pasaran

Beberapa kenyataan telah dikeluarkan oleh China yang dilihat sebagai untuk meredakan kebimbangan yang telah membelenggu pasaran sepanjang minggu ini. Bagaimanapun, pasaran kekal berhati-hati berikutan hubungan AS dan China dilihat goyah berikutan rang undang-undang yang diluluskan oleh Senat telah membangkitkan kemarahan China.
Pasaran sesi Eropah menyaksikan dagangan dolar USD kembali menyusut berbanding yen selepas meraih peningkatan susulan komen positif daripada China berhubung perjanjian fasa pertama. Indeks dolar yang mengukur dolar greenback berbanding enam matawang utama susut sebanyak 0.09% kepada 97.81.
Dalam perkembangan terbaru rundingan perdagangan, Naib Perdana Menteri China Liu He memberitahu bahawa beliau “optimis dengan berhati-hati” untuk mencapai perjanjian fasa pertama.
 Bagaimanapun, beliau turut menyatakan kekeliruannya terhadap permintaan AS yang mahukan China mengubah sistem ekonominya sedangkan, untuk mereformasi perusahaan, membuka sektor kewangan dan menguatkuasakan hak harta intelek adalah merupakan rancangan yang ingin dicapai oleh China.
Selain itu, jurucakap Kementerian Perdagangan China, Gao Feng memberitahu bahawa mereka akan berusaha untuk mencapai perjanjian perdagangan dengan AS memandangkan kedua-dua pihak masih terus berhubung.
Sementara itu mengikuti perkembangan di Eropah, dagangan pound berbanding USD beransur-ansur pulih daripada penyusutan yang dialami selepas perdebatan dua pemimpin Parti Konservatif dan Parti Buruh yang bertanding dalam pilihan raya UK.
Dagangan euro pula mempamerkan peningkatan berbanding beberapa matawang utama menjelang pengeluaran minit mesyuarat Oktober oleh Bank Pusat Eropah (ECB) pada hari ini yang dijangkakan tidak akan menyebabkan kesan ketara kepada euro.


Analisis Teknikal GBP/USD – Timeframe H1 – 5/4/2018

Jika diperhatikan, pergerakan GBP/USD masih menunjukkan potensi ke arah kenaikan selagi ia tidak breakout Key Support Zone 1.4014/1.3990 ini. Dengan pergerakan wave yang masih ke arah kenaikan(HL,HH,HL,HH) ketika ini dijangkakan sekiranya ia breakout Key Resistance 1.4090, target seterusnya yang berpotensi dicapai adalah 1.4140/50.
 Oleh itu, selagi ia tidak breakout Key Support Zone, kebarangkalian masih tinggi untuk ia meneruskan kembali kenaikan. Walaubagaimanapun, jika breakout Key Support Zone ini, GBP/USD akan mulai mengorak langkah bearish ke harga yang lebih rendah 1.3950.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Yen Tiba-tiba Bangkit ‘Bantai’ USD!

Pengumuman mengejut diplomat tertinggi mata wang Jepun, Masato Kanda telah mencetuskan panik dalam pasaran pada sesi Eropah yang mendorong lonjakan ketara mata wang yen dan junaman US dolar.
Kanda mengumumkan pada petang Khamis bahawa kerajaan Jepun telah campur tangan dalam pasaran pertukaran asing dengan membeli yen berbanding US dolar bagi membendung kejatuhan mendadak mata wang itu.
Ini merupakan kali pertama kerajaan Jepun dan Bank of Japan (BOJ) mengambil langkah tersebut sejak Jun 1998.
 Kesannya, yen mencatat lonjakan luar biasa yang membantunya bangkit semula dari paras terendah 24 tahun berbanding US dolar sebaik sahaja laporan tersebut keluar.
Ini dapat dilihat pada pergerakan harga carta pasangan mata wang US dolar berbanding yen menjunam sekitar 500 pips dari paras ketinggian 24 tahun.
Dalam pada itu, pengunduran US dolar dari puncak tertinggi 20 tahun telah memberi peluang buat kebanyakan mata wang utama untuk sedikit pulih dari kejatuhan susulan keputusan polisi Federal Reserve (Fed).
Mata wang pound sedikit meningkat namun masih didagangkan di sekitar paras terendah 37 tahun apabila tumpuan pelabur diarahkan sepenuhnya kepada mesyuarat Bank of England (BOE) yang akan berlangsung tidak lama lagi.


Mungkinkah Perbezaan Pandangan Mengenai Kenaikan Kadar Memberi Tekanan Buat Emas?

Harga emas meningkat perlahan berikutan pelbagai pandangan mengenai kenaikan kadar oleh Fed.
Di bahagian Comex, emas bagi penghantaran hadapan meningkat sebanyak 0.74% dan silver futures turut mencatatkan peningkatan sebanyak 1.63%. Sementara itu, copper futures menerima nasib sebaliknya apabila merosot sebanyak 0.14%.
Semalaman, harga emas merosot memandangkan jangkaan mengenai kenaikan kadar semakin meningkat.
 Presiden Fed Atlanta, Dennis Lockhart juga berpendapat bahawa terdapat pelbagai pendapat mengenai kenaikan kadar sebelum ini.
Beliau tidak mengundi sebagai salah seorang ahli jawatankuasa yang akan menentukan kadar sehingga 2018. Pun begitu, beliau berpendapat bahawa sebarang keputusan oleh FOMC akan dapat diguna pakai dalam tempoh jangka masa sederhana.

Wall Street Sangat Obses Dengan Lelaki Ini (Part 1)


GBP/USD Berjaya Teruskan Kenaikan Pada Minggu Ini

Berbeza berbanding pergerakan harga pada carta EUR/USD, pasangan mata wang GBP/USD sebaliknya berjaya pamerkan corak kenaikan positif harga pada awal minggu.
Hal ini adalah didorong oleh pengumuman Perdana Menteri UK Boris Johnson bahawa sekatan pergerakan harga dihapuskan pada 19 Julai selepas lanjutan ke tarikh tersebut sebelum ini.
Walaupun kes jangkitan masih lagi tinggi, namun pembukaan semula ekonomi sepenuhnya akan dilaksanakan dengan menghapuskan sekatan pergerakan termasuk pemakaian topeng muka dan peraturan penjarakan sosial. Keputusan akhir akan dibuat pada 12 Julai.

Selepas harga pada carta GBP/USD melonjak pada Khamis lalu susulan laporan NFP, kenaikan harga bersambung pada sesi Asia pagi ini (Selasa) walaupun corak pergerakan harga agak perlahan semalam.
Perkembangan positif di UK tersebut telah membantu memberikan isyarat lebih jelas perubahan trend bullish pada carta GBP/USD selepas harga melonjak di atas paras sokongan Moving Average 50 (MA50) pada rangka masa 1 jam untuk petunjuk awal.
Kenaikan harga kini dilihat akan menuju ke zon sekitar 1.39000-1.392000 untuk menguji zon rintangan tersebut sebelum menyaksikan kenaikan lebih tinggi.
 Kenaikan yang diteruskan bakal kembali menuju semula ke zon SBR (support become resistance) tumpuan sebelum ini pada 1.40000.
Namun, pelabur tetap perlu berhati-hati untuk situasi kejatuhan semula harga sekiranya tumpuan pasaran kembali terarah semula pada dasar bank pusat.
Penurunan harga dilihat akan disokong pada zon harga 1.38300-1.38000 dan juga paras sokongan MA50.
Melepasi paras-paras tersebut akan memberi ideal awal untuk harga menyambung trend bearish sebelum ini semula.
Jangkaan penurunan harga akan menuju ke zon support tumpuan pada 1.37000 sekaligus mencatatkan paras terendah terbaru 3 bulan.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Jadi Pada Pasaran Mata Wang Lepas Keputusan Fed!

Seperti dijangkakan secara meluas, Federal Reserve (Fed) mengekalkan kadar faedah tidak berubah pada mesyuarat polisi Jun.
Namun, pada masa yang sama ia turut memberi isyarat yang lebih hawkish untuk penetapan dasar akan datang sekali gus mengehadkan penyusutan US dolar berbanding mata wang utama.
Mata wang gergasi itu pada mulanya susut ke paras terendah empat minggu, ditekan oleh data inflasi pengeluar (PPI) Amerika Syarikat yang turut mereda pada bulan Mei.
Bagaimanapun, US dolar bangkit semula dari paras terlemahnya selepas keputusan mesyuarat Fed, dengan sedikit meningkat pada sesi Asia hari ini.
Berbanding mata wang utama, indeks dolar yang mengukur kekuatan dolar greenback didagangkan menokok pada 103.22.
Walaupun mengekalkan kadar faedah tidak berubah, tetapi ia tidak bermakna pengetatan akan berakhir dan Fed menjangkakan dua lagi kenaikan kadar mungkin dilaksanakan pada tahun ini.
 Pelabur kini melihat kemungkinan untuk kenaikan kadar faedah pada Julai, dan satu lagi sebelum akhir tahun ini.
Beralih kepada mata wang utama lain, euro sedikit susut pada sesi Asia selepas melonjak ke paras ketinggian baharu empat minggu berbanding greenback.
Tumpuan pelabur kini beralih pula kepada mesyuarat polisi Bank Pusat Eropah pada malam ini yang dijangka akan menaikkan kadar 25 mata asas.
Sementara itu, mata wang pound juga sedikit berundur selepas mencapai paras tertinggi baharu satu tahun susulan pertumbuhan di UK yang dicatatkan pada bulan April.
Selain itu, dolar Aussie stabil di paras terkuat empat bulan, manakala dolar kiwi susut jauh dari paras tertinggi tiga minggu susulan data yang menunjukkan New Zealand jatuh ke dalam kemelesetan selepas dua suku berturut-turut menguncup.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Keyakinan Pengguna US Naik Dengan Signifikan Bulan Ini

Keyakinan pengguna di Amerika Syarikat mengukuh dengan signifikan berbanding jangkaan pada Julai yang menunjukkan prestasi ekonomi negara ekonomi terbesar dunia yang positif.
Conference Board, sebuah kumpulan pengkaji pasaran yang mengeluarkan indeks ini melaporkan keyakinan pengguna bulan ini meningkat ke paras 121.1 berbanding 117.3 bulan lalu. Jangkaan pasaran bagi data kali ini ialah keyakinan jatuh kepada 116.5.
Indeks keadaan semasa meningkat dari 143.9 kepada 147.8 di mana indeks jangkaan pengguna naik dari 99.6 kepada 103.3.
 Bercakap mengenai data hari ini, pengarah Conference Board, Lynn Franco berkata, “keseluruhannya, pengguna melihat keadaan ekonomi semasa sedang berkembang dengan baik sehingga separuh kedua tahun ini.”
Tinjauan keyakinan pengguna yang dibuat secara bulanan ini adalah berdasarkan kebarangkalian sampel secara rawak. Ia adalah berdasarkan tingkahlaku pengguna dalam pembelian dan apa yang mereka lihat.
Sejurus sahaja data ini dikeluarkan, pasaran tukaran matawang dilihat bergerak secara signifikan dengan EURUSD ketika ini sedang lemah selepas menghampiri paras harga signifikan di 1.1713.
GBPUSD juga terkesan disebabkan data ini dan sedang didagang di sekitar 1.3050 setakat pukul 10.16 malam selepas mencapai paras tertinggi 1.3083 sekitar pukul 8 malam pada Selasa.